הוועדה המשותפת של הוועדה לביטחון לאומי וועדת החוקה, חוק ומשפט לדיון בהצעות חוק המאבק בכלי נשק הבלתי חוקיים (תיקוני חקיקה) (פ/2392/25 ו-פ/2394/25), כנסת 25, פרוטוקול מספר 1, 2023-02-28 00:00

צביקה פוגל: שלום לכולם, צוהריים טובים, אצלנו מתחילים בזמן, לפחות נכבד את אלה שכן הגיעו בזמן ונוכל להביא לידי ביטוי את מה שאנחנו רוצים, תודה רבה לכל מי שהגיע פעם נוספת

צביקה פוגל:  כמה מילות פתיחה ואת הדרך שבה אנחנו הולכים לנהל את הוועדה היום כדי שלכולנו יהיה נוח וברור ולא נצטרך להתפרץ אחד לדברי השני

צביקה פוגל:      כמה דברי רקע, אני מניח שההתמודדות מול האלימות והפשיעה היא לא נחלת בודדים

צביקה פוגל:  גורמים רבים משקיעים הרבה מאוד זמן ומאמץ כדי להתמודד עם האלימות והפשיעה, ודרך אגב, הולכת וגואה עם השנים

צביקה פוגל:  אבל גרוע מזה, נוספים לה כלי נשק מסוגים שונים שאותם אנחנו חייבים לקחת בחשבון

צביקה פוגל:  יותר מדי מקרי רצח, יותר מדי אירועי אונס שנעשים באמצעות איומים בנשק, יותר מדי אירועים שבהם החלק הפלילי מוסב לחלק הפח"עי, לפעילות חבלנית עוינת

צביקה פוגל:  כל אלה יוצרים מציאות של מצב בלתי נסבל מבחינתנו

צביקה פוגל:  המדינה מחויבת – ולא ניתנת פה אפשרות לערעור על העניין הזה – לדאוג לביטחון האישי של כל אזרח ותושב באשר הוא, זאת האחריות של מדינת ישראל

צביקה פוגל:  כדי לאפשר למערכות אכיפת החוקים לממש בסופו של דבר ולהשתמש בכלים העומדים לרשותם, אנחנו נדרשים לעיתים לחוקק או לתקן חקיקה קיימת כדי לאפשר לגורמי האכיפה לבצע את משימתם

צביקה פוגל:  המאבק בכלי הנשק הבלתי חוקיים מחייב אותנו לפעול עכשיו, לא לחכות עם זה

צביקה פוגל:  כל נרצח נוסף, כל פשיעה נוספת, מביאה אותנו למצב שאנחנו עלולים לאבד את השליטה

צביקה פוגל:      הדיון היום יוקדש ללמוד את הצעת החוק, לשמוע את ההתנגדויות, את ההשגות ואת ההמלצות שיש לגורמים השונים

צביקה פוגל:  בזה נשקיע את מירב הזמן היום

צביקה פוגל:  בסוף היום הזה, אחרי שנשמע את כל הגורמים, נגבש במהלך השבועיים הקרובים את הצעת החוק שתובא בעוד כשבועיים לדיון ולהצבעה, כדי להעביר את החוק הזה לידי ביטוי

צביקה פוגל:  היינו עושים את זה בעוד שבוע, אבל כמו שאתם יודעים, שבוע הבא, מגבלות הפורים חלות עלינו, אז אנחנו נדחה את זה בעוד שבוע, ברשותכם

צביקה פוגל:       הצעת החוק הוגשה על ידי שני חברי כנסת שונים, הצעת חוק זהה

צביקה פוגל:  האחת על ידי חבר הכנסת עודד פורר והשנייה על ידי חבר הכנסת יצחק קרויזר

צביקה פוגל:  שניהם לא נמצאים פה, נכון?     

לאה קריכלי: כן

לאה קריכלי:  עודד יאחר ברבע שעה, הוא מנהל דיון

צביקה פוגל: אז מישהו אחר יציג את זה

נאור שירי: מי יציג?     

צביקה פוגל: אתה תציג?     

נאור שירי: לא

נאור שירי:  יש שני מציעים שאמורים

יאיר רביבו: קרויזר בדרך

צביקה פוגל: גם קרויזר וגם עודד בדרך

צביקה פוגל:  הם רק מאחרים

צביקה פוגל:       כמו שאמרתי, בעקבות הדיון שנקיים היום, נגבש יחד עם הגורמים המשפטיים המלצות לניסוח הצעת חוק שאני מקווה שתעבור פה ברוב על ידי כל חברי הכנסת בוועדה, אבל זה יידון בעוד שבועיים

צביקה פוגל:      חבר הכנסת, בבקשה

יואב סגלוביץ': בוקר טוב, אני מתנצל שלא אוכל להיות בכל הדיון, חייב לרוץ למקום אחר

צביקה פוגל: אנחנו נצטער

יואב סגלוביץ': רציתי להציע ואמרתי את זה במשרד לביטחון לאומי, ואמרתי את זה באחד המפגשים ואמרתי את זה גם לחבר הכנסת קרויזר ולחבר הכנסת פורר: בסוף 90% מההצעה נלקח מהצעות חוק ממשלתיות שעברו כבר קריאה ראשונה

יואב סגלוביץ':  אם רוצים להעביר את זה בצורה יעילה ומהירה יותר, פשוט צריך להחיל דין רציפות

יואב סגלוביץ':  זה יבוא הרבה יותר מהר כי הדברים כבר לובנו במסגרת הוועדה

יואב סגלוביץ':  בלי כל קשר, כמובן שחברי הכנסת יוכלו בהמשך הדרך גם להצמיד את זה

יואב סגלוביץ':  לא תהיה בעיה, כמו שיש פה, עם סיפורים של הצמדות בכנסת

יואב סגלוביץ':  מבחינת היעילות והמהירות שאפשר להעביר את הדברים האלה, זה יהיה הרבה יותר נכון, גם חלקי נשק מהותיים שעבר קריאה ראשונה וגם הנושא של חיפוש ללא צו, ואם יש שם תיקונים שרוצים לעשות שינוי, גם את זה אפשר בלי בעיה לעשות, להחזיר את זה לוועדה ולעשות תיקון

יואב סגלוביץ':  גם ככה הייתה שם בזמנו הסתייגות

יואב סגלוביץ':       אני אומר את זה כהצעת ייעול כי אני חושב שצריך לקדם את ההצעות האלה

יואב סגלוביץ':  אני חושב שזה יהיה יותר מהיר, יותר יעיל מבחינת הניהול של הוועדה

יואב סגלוביץ':  כמובן שיגיעו חברי הכנסת, שווה לדבר איתם, אבל אני חושב שנציגי משרד המשפטים והמשטרה – בזמנו בכובע קודם – עבדו פה בוועדת חוקה הרבה מאוד על ההצעות האלה

יואב סגלוביץ':  זה פשוט יקצר את התהליך, יעשה אותו יותר יעיל

יואב סגלוביץ':  אם יש דברים נוספים שאם תרצו להוסיף, להוריד, לשנות, יהיה יותר קל גם מבחינתך בניהול הוועדה

יואב סגלוביץ':  זה פשוט הצעות חוק ממשלתיות, להחיל דין רציפות ולהריץ אותם

צביקה פוגל: תודה רבה חבר הכנסת יואב סגלוביץ'

צביקה פוגל:  חבר הכנסת נאור שירי, אתה רוצה להגיד משהו?     

נאור שירי: לא

נאור שירי:  אתה רוצה שאני אגיד?     

צביקה פוגל: לא, לא, הכול בסדר

נאור שירי: יש לי הרגשה שאנחנו

צביקה פוגל: למשוך זמן עד שעודד יגיע

נאור שירי: אני יכול לדבר

נאור שירי:  יש לי הרבה מה לומר היום

עידו בן יצחק: זה כמובן לשיקולם של חברי הכנסת המציעים

עידו בן יצחק:  הם בחרו לקדם את ההצעות שלהם

עידו בן יצחק:  אני רק מתאר שחלק – יש אמנם דברים שמבוססים על הצעת החוק הממשלתיות, אבל יש פה הרבה דברים שההצעות האלה נבדלות מהן, ויש דברים שהם נדבכים שונים לגמרי

יואב סגלוביץ': זה נכון, אני אומר שיש פה יעילות

יואב סגלוביץ':  חיפוש ללא צו יכול להיגמר בדיוק בחצי שעה

יואב סגלוביץ':  אותו דבר לחלקי נשק מהותיים – עברו קריאה ראשונה

יואב סגלוביץ':  הדברים הנוספים שיש שם, אפשר לטפל בהם

יואב סגלוביץ':  עוד פעם, אני מדבר על היעילות, אני דיברתי על זה בוועדה לביטחון פנים בזמנו

יואב סגלוביץ':  הצעתי את העניין, דיברתי עם המשרד, פשוט יהיה יותר יעיל מבחינת ניהול האירוע

יואב סגלוביץ':  אין לי מה להגיד יותר

נאור שירי: למה אתה מחפש יעילות? די

צביקה פוגל: נאור, למה לא לחפש יעילות? כולנו מחפשים יעילות

נאור שירי: למה המציעים לא פה? זאת הצעת חוק שלהם

צביקה פוגל: על פי המלצת המומחים שלי פה משני הצדדים, נצא להפסקה קצרה של עשר דקות

צביקה פוגל:  נחכה שהמציעים יגיעו ונפתח את הדיון מחדש

צביקה פוגל:  תודה

צביקה פוגל: תודה רבה על הסבלנות

צביקה פוגל:  רגע לפני שהמציע יפרסם את הצעתו פה ויציג אותה בצורה שבה נדרש לעשות את זה

צביקה פוגל:  אני מתכבד לכבד את שותפי, חבר הכנסת שמחה רוטמן שהוא גם יושב-ראש ועדת חוקה, חוק ומשפט, וגיבשנו ביחד את הוועדה המשותפת הזאת כדי לדון בחוק

צביקה פוגל:  אתן גם לו לומר את מילות הפתיחה

צביקה פוגל:  בבקשה חבר הכנסת רוטמן

שמחה רוטמן: תודה רבה חברי, יושב-ראש הוועדה

שמחה רוטמן:  הסיבה שההצעה הזאת נמצאת פה בוועדה משותפת היא כי היא באמת עוסקת בשני דברים שמשיקים זה לזה

שמחה רוטמן:  מצד אחד התנהלותה של המשטרה וההתנהלות של היכולת של המשטרה לבצע את תפקידה ומשימותיה, בייחוד לנוכח האתגרים של הנשק הבלתי חוקי שמציף את הרחובות; ומצד שני, בגלל שבסופו של דבר, נושא החיפוש ובוודאי גם נושא החלקים של עבירות הנשק שהם רלוונטיים ומטופלים, הם נושאים שהם בהגדרתה של ועדת חוקה

שמחה רוטמן:  לכן הקמנו את הוועדה המשותפת הזאת כדי שבאמת נוכל לשים את העיניים של חברי הוועדה, של הצוותים, וגם נסתכל על הסוגיה הזאת בראייה כוללת

שמחה רוטמן:       אגיד שלום לראש העיר שלי לשעבר, שנה הייתי תחת חסותו בעיר לוד, והאירועים שאירעו בעיר לוד ובערים דומות, ובכלל המציאות היום-יומית–  כמו שאנשים יודעים, הרבה יותר קל לעבור דירה מאשר לעזוב קבוצת וואטס-אפ

שמחה רוטמן:  בקבוצת הווטאס-אפ של העיר לוד שאני עדיין חבר בהן, לצערי אני מקבל מדי פעם עדכונים על אירועי ירי

שמחה רוטמן:  וכשאני אומר מדי פעם - - -     

יאיר רביבו: זה כל היום

שמחה רוטמן: כן, אני אומר את זה בעדינות

שמחה רוטמן:  הרבה ובוודאי הרבה יותר ממה שצריך, צריך אפס, גם אחד זה יותר, אבל זה הרבה-הרבה יותר ממה שבכלל סביר והגיוני שיהיה בעיר ואם בישראל ובכל מקום אחר

שמחה רוטמן:  אירועי נשק בלתי חוקיים צריכים להיות דבר שלא קורה

שמחה רוטמן:  ולכן הצעת החוק הזאת היא חשובה ומכאן המעורבות

שמחה רוטמן:  ההצעה צריכה באמת לנסות לתת פתרון הוליסטי גם בתחום עבודת המשטרה, וגם בתחום עבודתם של בתי המשפט והפרקליטות והתביעה לתופעה האיומה והנוראית הזאת שגובה מחיר דמים יקר מאוד

שמחה רוטמן:  אספר ברמת החוויה האישית שאחד מהדברים הראשונים שעשיתי כחבר כנסת צעיר, עשינו סיור סיעה בעיר לוד, והגענו וזה היה איזה שבועיים-שלושה לפני פרוץ המאורעות

שמחה רוטמן:  והאמירה ששמענו, לדעתי בחדר המועצה עם ראש העיר, אמרו: כרגע זה בעיקר בין משפחות הפשע, בינם לבין עצמם, בשכונות שהם השכונות עם יותר ריכוזים של הציבור הערבי, אבל כולם יודעים שיום אחד זה יתפוצץ על כולם

שמחה רוטמן:  זה לא לגיטימי גם כשזה קורה רק בתוך משפחות הפשע ורק בשכונות הערביות, זה צריך טיפול, אבל זאת הייתה מן אמירה של: כרגע אנחנו שומעים רעש של יריות, יום אחד זה יבוא אלינו

שמחה רוטמן:  היום האחד הזה הגיע מהר מאוד

שמחה רוטמן:       יצאתי מאותה ישיבה עם דף משימות, עם איזה הצעת חוק שהכנתי כדי לנסות –  שבועיים אחר כך הכול כבר היה לא רלוונטי

שמחה רוטמן:  שבועיים אחר כך, העיר לוד וערים כמותה בערו

שמחה רוטמן:  אותו נשק בלתי חוקי שהזהירו מפניו ירה וגם הרג ופגע ופצע ואיים על כולנו

שמחה רוטמן:  לכן הנושא הזה צריך להיות מטופל

שמחה רוטמן:  הצעת החוק הזאת, בוודאי החלקים הראשונים שבה, שזה הוספת עילות המעצר ללא צו חיפוש, הם בעצם עיבוד

שמחה רוטמן:  ההצעה הגיעה בצורה ראשונית לוועדת החוקה בכנסת הקודמת, היא הייתה רחבה בהרבה, כללה כמעט כל עבירה חמורה, היו לה הרבה פחות סייגים

שמחה רוטמן:  ואני חשבתי ועודני חושב שלצד המאבק ללא הפשרות בנשק הבלתי חוקי ובפשיעה, הגם הפתרון של המצלמות שהיה פתרון נפרד, אני אמרתי אז בוועדה – כמישהו שישב בוועדת חוקה אך לא היה חבר בה –  שהצעה שכזאת לא יכולה לעבור כי היא הצעה רחבה בהרבה, ואנחנו צריכים לתפור פה פתרון עם מברג ולא עם פטיש חמש קילו לבעיה

שמחה רוטמן:  רוצים לפתור את אותה בעיה ולפתור אותה נכון וטוב

שמחה רוטמן:       מאוד שמחתי כשחברי, חבר הכנסת קרויזר, הראה לי את הצעת החוק הזאת, עוד בשלבים הראשונים שלה, ואמרתי לו: זה מצוין, זה בדיוק משקף את הלך הדיונים

שמחה רוטמן:  ובעצם, למרות שזה לא החלת דין רציפות, שזה עניין אחר, אבל בעצם יש פה איזושהי רציפות עבודה גם של הצעות החוק שהתחילו במשרד המשפטים והתנהלו בוועדת חוקה בכנסת הקודמת

שמחה רוטמן:  ומהבחינה הזאת, ברכות על הצמצום הזה

שמחה רוטמן:      אמר לי יושב-ראש הוועדה שהוא רוצה בתחילת הדיון, למקד את הדיון הזה דווקא בסוגיות של ההסתייגויות, הדברים שצריכים לשים אליהם לב ולהתייחס אליהם

שמחה רוטמן:  אני כן הייתי חושב שכדאי שנחשוב ברצינות שהחיפוש מתחיל, אז הכיוון שעשינו, יכול שהיה צריך לעשות את זה בכיוונים מקבילים, יכול שהיה צריך לעשות את זה - - -     

יוליה מלינובסקי: יכול להיות שצריך לאחד את הצעות החוק

יוליה מלינובסקי:  קודם כל יש לנו שתי הצעות חוק

שמחה רוטמן: הצעת חוק המאבק בכלי הנשק הבלתי חוקיים (תיקוני חקיקה) (הוראת שעה) של חבר הכנסת יצחק קרויזר

שמחה רוטמן:  זה הנוסח שאליו אני מתייחס

יוליה מלינובסקי: אבל לנו יש שתי הצעות חוק

עידו בן יצחק: הן זהות

יוליה מלינובסקי: הן זהות לחלוטין?     

שמחה רוטמן: זהות לחלוטין

יוליה מלינובסקי: אוקיי

יוליה מלינובסקי:  אנחנו נשב

יוליה מלינובסקי:  עומדים על הנוסח של קרויזר - - -     

שמחה רוטמן: הם אומרים שהנוסח הוא אותו נוסח

צביקה פוגל: נמזג אותם אחר כך

יוליה מלינובסקי: נמזג

יוליה מלינובסקי:  אוקיי

שמחה רוטמן: הצעתי שתי הצעות שאני חושב שכדאי, ושוב, אני מנסה לייצר פה את ההמשכיות, זו אחת הסיבות שאני יושב פה כדי לנסות לייצר את ההמשכיות מדיוני ועדת החוקה בכנסת הקודמת

שמחה רוטמן:       הצעה אחת, סעיף 5 עוסק בחשד סביר באירוע נקודתי

שמחה רוטמן:  ונושא הצילום והמצלמה, כנ"ל, עוסק בחשד סביר לאירוע נקודתי

שמחה רוטמן:  בכל הנוגע לצילום ולמצלמה, אין בזה שום בעיה, וזה צריך להישאר

שמחה רוטמן:  בכל הנוגע לנשק, אני רוצה שנחשוב ברצינות על אמירה ברורה, שחיפוש שנעשה מכוח הסעיפים האלו, מכוח מה שאנחנו מוסיפים, הוא גם ממוקד במטרותיו, וגם ראיות שמושגות במסגרתו ממוקדות

שמחה רוטמן:  זאת אומרת: הלכת, נכנסת לבית כדי לחפש נשק, מצאת על השיש חבילת סמים או מסמך שאתה צריך וכולי

שמחה רוטמן:  תסתכל הצדה, עם כל הכבוד, באת לפה לאירוע של להילחם בנשק, גם כדי – ואני קודם כל חושב שזה גם יקל על השוטרים בשטח

שמחה רוטמן:  בסיטואציה שאנשים שמוחבא אצלם בבית נשק בלתי חוקי, מה שנקרא, תפסו אותם-תפסו אותם

שמחה רוטמן:  אם הם ידעו שנכנסים אליהם הביתה ומסתבכים על 1,000 דברים אחרים, הם ייאבקו יותר בחיפוש, הם עלולים לאיים על השוטרים

שמחה רוטמן:  יש לזה עוד הרבה השלכות

שמחה רוטמן:  ילמדו

שמחה רוטמן:  בסדר, אנחנו באירוע ממוקד, נכנסתם לנשק, נכנסתם לקחת מצלמה, שזה הרבה יותר חשוב, כי נשק, זה בן אדם מחזיק בבית נשק בלתי חוקי

שמחה רוטמן:  מצלמה זה גם בן אדם שומר חוק לחלוטין, אין אתו שום בעיה, כל חטאו או להפך, אנחנו רוצים לעודד אנשים שישימו עוד מצלמות על המרחב הציבורי, ואם אנחנו אומרים: תשמעו, בשנייה שיש לכם מצלמה שמצלמת את המרחב הציבורי, הבית שלכם הוא הפקר וכל שוטר שייכנס יוכל לעשות אצלכם חיפוש ובשנייה שהוא נכנס למטרה הזאת, הוא יוכל לעשות חיפוש מוחלט – אני חושב שאנחנו מסכלים את מטרת החוק

שמחה רוטמן:      לכן הייתי רוצה שיקבע כלל ראייתי שאומר שכשחיפוש נעשה מכוח הסעיפים האלו, הוא נעשה: א' הוראה לשוטרים שהם מחפשים רק את זה

שמחה רוטמן:  ב', כל ראיה לכל מעשה אחר או לכל פשע או לכל דבר שנמצא במהלך הדבר הזה, למעט אם זה כבר היום מכוסה בסעיפים האחרים

יוליה מלינובסקי: ואם יש שם גופה?     

שמחה רוטמן: אז אני אומר, גופה כבר מכוסה בסעיפים האחרים

נאור שירי: אבל הכול מכוסה בסעיפים

שמחה רוטמן: לא, לא נכון

שמחה רוטמן:  לא

שמחה רוטמן:  אתה לא יכול על חשד - - -     

נאור שירי: 25 לסדר הפלילי, בסעיף מס' 1

נאור שירי:  יש לשוטר יסוד - - -     

שמחה רוטמן: אנחנו יותר מדי צוללים לפרטים

שמחה רוטמן:  אני רק אומר אמירה עקרונית

שמחה רוטמן:  אני חושב שזה יסכל את מטרת - - -     

נאור שירי: אתה נכנסת לפרטים

שמחה רוטמן: לא, זאת הסתייגות כללית

שמחה רוטמן:  אני אומר קודם כל: כלל פסלות ראיות שאני חושב שחשוב מאוד גם לעשות אותו, גם במסגרת ההוראה לשוטר וגם במסגרת

שמחה רוטמן:  כדי לא לסכל את מטרת החוק

שמחה רוטמן:  אנחנו רוצים שיותר אנשים ישימו מצלמות על המרחב הציבורי

נאור שירי: יש הסדרה של מצלמות במרחב הציבורי?     

שמחה רוטמן: לא, בן אדם שם אצלו מצלמה - - -     

נאור שירי: שהוא מצלם את המרחב הציבורי

שמחה רוטמן: מותר לו היום

נאור שירי: אם אני מצלם עכשיו את הרחוב, מותר לי?     

אליהו (אלי) רביבו: אלא אם כן ההצבה נחשדת ככזאת שאמורה לסייע לביצוע מעשה פשע

סימון מושיאשוילי: יש לא מעט שעושים את זה

שמחה רוטמן: מצלם את החנייה שלו – גונבים לי את הרכב

שמחה רוטמן:  כל מיני כאלו

צביקה פוגל: חבריי חברי הכנסת

צביקה פוגל:  אנחנו רק בדברי הפתיחה של יושב-ראש ועדת חוקה

שמחה רוטמן: בסדר גמור

שמחה רוטמן:  אני גם לא נשאר להמשך כי מתחיל לי דיון, לכן אני מנסה לסיים את הנקודות שלי

יוליה מלינובסקי: איזה יופי, היית היום קצר

נאור שירי: ההפך, צריך לדאוג שהוא יישאר פה, פה הנזק הוא - - -     

שמחה רוטמן: תודה

שמחה רוטמן:  אדבר רגע על פסלות ראייה והוראה למחפשים

שמחה רוטמן:      דבר נוסף שהוא בקשר לחיפוש נשק – הייתי חושב שאפשר לעשות את זה כמסלול אפילו – מצד אחד יותר מקל, ומצד שני יותר מחמיר

שמחה רוטמן:  דהיינו, לא צריך חשד סביר לבית ספציפי, אלא כן אם יש אזור, שכונה, מתחם שיש - -     

אליהו (אלי) רביבו: מועדים לפורענות

שמחה רוטמן: - - מודיעין כללי על האזור ששם זה מוחבא

שמחה רוטמן:  צו מוגבל בזמן על ידי שר הבט"פ, מפקד האזור, הניצב

נאור שירי: צו נותן שר?     

שמחה רוטמן: שנייה

שמחה רוטמן:  צו מוגבל בזמן שאומר שב-48 השעות הקרובות מותר לעבור שם בית-בית ולחפש נשק

שמחה רוטמן:  אם אנחנו יודעים שיש את המצב הזה, שוב, עם כל ההגבלות שאנחנו מדברים עליהם; אי אפשר להשתמש בצו הזה לצורך מציאה של שום דבר אחר

שמחה רוטמן:  זה רק לנשק

שמחה רוטמן:  אפילו, יכול להיות שאם אנחנו עושים במצב הזה, הייתי בא ואומר שזה פתרון מניעתי, דהיינו, שאפילו כתב אישום בגין עבירת הנשק לא יוגש

שמחה רוטמן:  כלומר, שמטרת החיפוש הזאת היא לא, ולכן שווה לעשות את זה כמסלול מקביל

שמחה רוטמן:  כשיש חשד סביר, תעשה חיפוש, תמצא נשק, גם תעמיד אותו לדין

שמחה רוטמן:  אם באמת המטרה היא לנקות שכונה, לנקות רחוב, המטרה היא מניעתית, היא לא מטרה נישתית או מטרה פלילית, תסמן בצו, תעבור, תאסוף את הנשקים בלי כתבי אישום בסוף

אליהו (אלי) רביבו: אדוני היושב-ראש, מה הרעיון?     

שמחה רוטמן: המטרה היא להגן

שמחה רוטמן:  אני יודע שבשכונה הזאת מפוזרים 30 תתי מקלע - - -     

אליהו (אלי) רביבו: המדינה קידמה מבצעי איסוף נשק ללא ענישה וזה לא צלח

שמחה רוטמן: לא, לא, פה אני אומר שאני יכול לעבור - - -     

צביקה פוגל: בואו, אנחנו נכנסים לעניין עוד לפני שמענו את הצעת החוק

שמחה רוטמן: אתה נכנס – באמת אל תתווכח

שמחה רוטמן:  אני מעיר הערות כלליות, אחר כך תדונו, הוועדה תדון וגם אני אדון

שמחה רוטמן:  הכול בסדר

שמחה רוטמן:  אני כרגע מעיר הערות כלליות לגבי החוק

אליהו (אלי) רביבו: להעלות את זה, להציג את זה, זה קצת לחשק את הרעיון

צביקה פוגל: אני מבטיח לכם שנדון בזה

צביקה פוגל:  לא נשאיר את זה רק בשלב הערות - - -     

שמחה רוטמן: אלה שתי הערות, ושוב, שתי ההערות הללו, אני כרגע רואה את עצמי בתקן דוור, מאחר ואני עכשיו מדוור את הדברים שעלו במסגרת דיוני ועדת החוקה בכנסת הקודמת שהיה להם די הסכמה באופוזיציה וקואליציה לדברים האלו

שמחה רוטמן:  תרצה הוועדה הזאת ונרצה לשנות, נחשוב אחרת, זה בסדר גמור

שמחה רוטמן:  לכן אני בתקן מעביר ומנסה לשקף את דיוני הוועדה שהיו בכנסת הקודמת בנושא הזה

שמחה רוטמן:       בכל הנוגע לעבירות בחוק העונשין שעליהם לא דנו בכנסת הקודמת, לא ארד עכשיו לפרטים, רק אגיד שאני מצטרף מאוד לנקודות שהעלה ראש העיר לוד, שאני חושב שאנחנו צריכים בהחלט לחשוב על עונשי מינימום בנושא הזה, ולהתייחס לזה במסגרת הליכי החקיקה

שמחה רוטמן:  תודה רבה אדוני היושב-ראש

צביקה פוגל: נתייחס לכל הדברים החשובים שיעלו כאן

צביקה פוגל:  יש לנו זמן, אנחנו לא נמצאים בלחץ

צביקה פוגל:  נעשה עבודה יסודית

צביקה פוגל:  תודה רבה על דברי החכמה ועל העברת הניסיון מן העבר

צביקה פוגל:  עכשיו בואו נגיע סוף-סוף לעיקר ונאפשר למצעי החוק להציג את החוק

צביקה פוגל:       עודד, אתה רוצה?     

עודד פורר: אשמח אם חברי יוותר לי, כי אני צריך לחזור לנהל את הדיון בוועדת הקליטה

צביקה פוגל: הוא יוותר לך

עודד פורר: תודה רבה

עודד פורר:  תודה אדוני היושב-ראש, חבריי חברי הכנסת, חבריי המציעים, המציע הנוסף

עודד פורר:  אני רוצה לברך על הצעת החוק הזו

עודד פורר:  אני חושב שהיא נדרשת והיא כלי חשוב היום כדי להילחם באירועים שלצערי מדינת ישראל חווה אחרי הרבה מאוד שנים

עודד פורר:  בסך הכול המטרה שלה היא לתת את הכלים למערכת אכיפת החוק להתמודד עם תופעה חסרת תקדים שאנחנו נתקלים בה, של נשקים שמסתובבים פה

עודד פורר:  אני חייב לומר לכם, לפחות מהמידע שהוצג בפני, אמל"ח בהיקפים חסרי תקדים, חסרי תקדים, ברשויות מקומיות, בכפרים, באזורים - - -     

יאיר רביבו: רק לסבר את האוזן: 26 נרצחים בחברה הערבית בינואר-פברואר, זה קצב של 180 נרצחים בשנה

יאיר רביבו:  כששנה שעברה עוד הייתה ירידה קטנה של 116

יאיר רביבו:  זה קצב מטורף

יאיר רביבו:  ינואר-פברואר נפתחו במרחץ דמים בחברה הערבית

עודד פורר: כמו שאמר ראש העיר, אני מתייחס לזה כאל בעיה בחברה הישראלית כולה

עודד פורר:  ואם מישהו חושב שכשהנשקים האלה מסתובבים הם יופנו אך ורק לחברה הערבית או רק לאזורים מסוימים, הוא טועה

עודד פורר:  הנשקים שייתפסו אם יתפסו בעיר לוד, יכולים לפעול גם ברחובות ובגדרה ובנס ציונה

עודד פורר:  ונשקים שיתפסו בכפרים באזורים אחרים, יפעלו בערים

עודד פורר:  לכן יש צורך במתן הכלים האלה

עודד פורר:      יחד עם זאת, ואני שם את זה פה על שולחן הוועדה לקראת הדיונים, נתחיל מהנושא של עילות מעצר ללא צו חיפוש

עודד פורר:  זאת חקיקה שמקורה עוד בממשלה הקודמת שהבאנו אותה כהצעת חוק ממשלתית – היא חקיקה מרחיקת לכת

עודד פורר:  אני אומר את זה פה, זאת חקיקה מרחיקת לכת

עודד פורר:  אדוני היושב-ראש, חברי כנסת, אני מבקש גם במהלך הדיונים, צריך לראות איך אנחנו שמים את החסמים האלה גם לשלטון, כי מצד אחד אתה לא רוצה לתת את האפשרות הזאת באופן גורף, היא אפשרות מאוד-מאוד חסרת תקדים מבחינת החיפוש

עודד פורר:  היא נדרשת, היא נדרשת בהוראת שעה, היא נדרשת כמשהו מצומצם, היא נדרשת כדי לטפל במשהו נקודתי, וצריך להיות ברור שהוא נקודתי, הוא לא לטווח זמן ארוך והוא תחת המגבלות הנדרשות

עודד פורר:  אנחנו בתוך החקיקה הכנסנו חלק מהמגבלות, אבל אני מניח שפה בוועדה עוד תצטרכו לטייב את זה

עודד פורר:       הדבר השני והוא בעיני כן קריטי הוא הנושא של החמרת הענישה

עודד פורר:  הדלת המסתובבת שראינו בחלק מהמקרים, שבאים לבתי המשפט ויוצאים עם עונשים קלים בתחומים האלה, חייבת להשתנות

עודד פורר:  ביקשנו לקבוע פה עונשי מינימום וממש קצת לכלוא את שיקול דעתו של בית המשפט כדי להחמיר וכדי להבין שיש פה אמירה ברורה של המחוקק

עודד פורר:  הנושא הזה הוא נושא שבנפשנו

עודד פורר:  צריך לעשות פה עבודה יסודית, אבל צריך גם לעשות את זה מהר

עודד פורר:  הייתי שמח מאוד לראות את ההצעה הזאת מאושרת בקריאה שנייה ושלישית עוד לפני הפגרה

עודד פורר:  הנשקים לא מחכים לפגרה

עודד פורר:  תודה אדוני

צביקה פוגל: תודה רבה לחבר הכנסת עודד פורר, יושב-ראש הוועדה לעלייה וקליטה

צביקה פוגל:  אני מבין שאתה צריך לרוץ

צביקה פוגל:  המציע השני, חבר הכנסת יצחק קרויזר, בבקשה

יצחק קרויזר: תודה רבה

יצחק קרויזר:  אדוני יושב-ראש הוועדה לביטחון לאומי, חבר הכנסת צביקה פוגל, חברי, חבר הכנסת שמחה רוטמן, יושב-ראש ועדת חוקה, חוק ומשפט וחבר הכנסת עודד פורר, המציע

יצחק קרויזר:  אני חושב שאפשר להגיד שיש כאן בשורה

יצחק קרויזר:  בשורה  של חוק חשוב מאוד שמוצא כלי אפקטיבי מאוד למשטרה לטיפול במכת המדינה של מספר כלי הנשק ברחובות מדינת ישראל בכלל ובחברה הערבית בפרט

יצחק קרויזר:  ששם, כמו שאמר ראש העיר לוד, מדובר במספרים מזעזעים לכל הדעות

יצחק קרויזר:  באמת, התמימות הזו שהנשק הזה פוגע רק במשפחות פשע במגזר הערבי זו טעות, הוא פוגע גם באזרחים חפים מפשע במגזר הערבי

יצחק קרויזר:  הנשק הזה זולג גם לטרור ואנחנו רואים אותו מכה באזרחי מדינת ישראל כנשק

יצחק קרויזר:  ודוגמה שאני לפחות מהשיחות שיש לי, גם עם ראשי רשויות במגזר הערבי, שהיום הקלות שבה נער מגיע לרכוש כלי נשק היא כמעט כמו ללכת לרחוב לקנות מנת פלאפל

יצחק קרויזר:  היום המספרים שמדובר עליהם הם הערכות של 400,000 כלי נשק לא חוקיים במדינת ישראל שזה מספר אסטרונומי ומטורף לכל הדעות

יצחק קרויזר:  לכן החוק הזה הוא לא פחות מבשורה

יצחק קרויזר:  בשורה התחתונה מטרתו היא התמקדות בנשק, בחיפוש הנשק ושמירה על חיי אדם בשורה התחתונה

יצחק קרויזר:       אתייחס גם למה שאמר קודמי, חבר הכנסת פורר בעניין האגרסיביות אולי של החוק הזה, ולכן צמצמנו פה ל-12 חודשים את הצו

יצחק קרויזר:  נושא שהוא גם חשוב מאוד הוא נושא שיקול הדעת בבית המשפט, שתמיד מושך את הגזר דין למינימום שלו, ובאמת אולי לטווח אותו, אולי זה כבר קשור לדיונים הבאים

יצחק קרויזר:  ממש להכניס אותו לתוך עונשי המינימום ולא ששוב פעם יצאו עבריינים עם עונשים קלים מאוד בעבירה חמורה שכזו

יצחק קרויזר:  אפשר רק לברך ושנוכל פה בעבודה לזרז ולהתקדם עם החוק הזה

יצחק קרויזר:  הוא חוק קריטי וכל יום שהוא לא מחוקק, אנחנו משלמים בחיי אדם

צביקה פוגל: אני בהחלט יכול לאמץ את ההגדרה של בשורה ואני מקווה שכך כולנו נתייחס לזה

צביקה פוגל:  נתחיל בדיון והצגת הנושאים

צביקה פוגל:  אנחנו כמו תמיד ניתן עדיפות למשרדי הממשלה להציג את עמדותיהם ודעותיהם

צביקה פוגל:  משרד המשפטים, בבקשה

לילך וגנר: ההצעה הזאת כוללת מספר נדבכים, וכמו שנאמר כאן קודם, חלקם מופיעים בהצעות חוק שקודמו בכנסת הקודמת

לילך וגנר:  הכוונה לנושאים שקשורים לחיפוש

לילך וגנר:  את הכותרת רק אתקן את המציעים עם מעצר, אבל מדובר בחיפוש, לא מדובר במעצר

לילך וגנר:  כמו שאמר יושב-ראש ועדת חוקה, מדובר בהצעה שהיו בה הרבה דיונים והגיעו שם לנוסחים מסוימים

לילך וגנר:  אנחנו חושבים שאפשר לקדם את ההצעה הזאת, כמו שגם חשבנו בכנסת הקודמת

לילך וגנר:  יש לנו ניואנסים שאנחנו נשטח אותם כאשר נרד לגופו של עניין לגבי ההצעה

לילך וגנר:  אזכיר גם שוועדת שרים לחקיקה קידמה את ההצעה הזאת במספר תנאים, בין היתר, הצורך לדייק ולצמצם, כמו שגם עלה פה, את נושא החיפוש ללא צו, בדיוק מאותם שיקולים ששמעתי שנאמרו כאן

לילך וגנר:  ולכן פה יש לנו שלושה דגשים מרכזיים שאנחנו כמובן נרד אליהם אחר כך: א', הצורך במבחן של מידיות ואי האפשרות לעשות שימוש בדרך המלך שהיא צו בית משפט

לילך וגנר:  ב', זה הנושא שהנשק אותו מחפשים הוא נשק בלתי חוקי

לילך וגנר:  אני בטוחה שזה באמת טעות קולמוס שכרגע זה מופיע חיפוש אחר כל נשק, כולל נשק חוקי

לילך וגנר:  ודיוק מונחים כולל הגדרת הפשע החמור שמופיע שם

לילך וגנר:  אני שוב מניחה שנרד לדברים האלה בהמשך

לילך וגנר:      החלק השני שנוגע להחמרת ענישה, גם בו יש מספר אלמנטים

לילך וגנר:  החלק שנוגע לחלקי נשק מהותיים הופיע באופן דומה אך לא זהה בהצעת חוק ממשלתית שעברה קריאה ראשונה בכנסת הקודמת

לילך וגנר:  אני מניחה שנרד גם פה לניואנסים

לילך וגנר:  יש מספר הבדלים קטנים בין הצעת החוק הממשלתית לנוסח שמופיע כאן

לילך וגנר:  בגדול מקובל עלינו ואנחנו תמכנו וקידמנו את החמרת הענישה בהקשר של חלקי נשק מהותיים, יחד עם המשרד לביטחון לאומי ומשטרת ישראל

לילך וגנר:  אנחנו חושבים שזה תיקון חשוב וחיוני שנועד להתמודד עם תופעות קשות מאוד של הסטת כלי נשק מסוגים שונים לכלי נשק מסוכנים

לילך וגנר:  לכן הגדרנו את חלקי הנשק הללו והחמרנו את הענישה עליהם בהיבטים הקשורים לעבירות הנשק

לילך וגנר:  אי אפשר להתייחס אליהם כמו אל תחמושת

לילך וגנר:  עוד פעם, בסופו של דבר הרכיב הזה מקובל

לילך וגנר:      אבל ההצעה כוללת גם רכיבים נוספים שהם מעלים קשיים יותר גדולים

לילך וגנר:  אנחנו הצגנו אותם בוועדת השרים והעמדה של ועדת השרים הייתה שהם יקודמו בהתאם לעקרונות כלליים ויסודיים של דיני עונשין

לילך וגנר:  אני מתייחסת לרכיב של הטלת הקנסות על בעל מקום שבו נמצא נשק

לילך וגנר:  הרכיב הזה הוא רכיב בעייתי מאוד

לילך וגנר:  אנחנו שוב נרד בהמשך לבעייתיות שבו, הוא גם בעייתי מבחינת המנגנון, לא קיים היום במדינת ישראל הליך שבו שוטר מגיע למקום ומטיל קנס ללא ראיות

לילך וגנר:  צריכה להתקיים עבירה כדי שיינקט איזושהי סנקציה נגד אדם

לילך וגנר:  כאן מדובר באדם שהוכח שהוא לא ביצע עבירה ועדיין מטילים עליו קנס

לילך וגנר:  זה מעשה חריג מאוד שסותר עקרונות יסודיים בדיני עונשין, כמו עקרון האשמה, עקרון האחריות האישית

לילך וגנר:  רק לפני זמן קצר פרטנו על עקרונות המשפט הפלילי הללו במסגרת הדיונים בהצעת חוק זכויות המשפט

לילך וגנר:  זה עקרון יסודי מאוד

לילך וגנר:  ונצטרך לחשוב טוב מה - - -     

יאיר רביבו: אחריות קפידה זה דבר שהוא מקובל בדיני העונשין

לילך וגנר: זה נכון, אבל הוא קיים בעבירה

לילך וגנר:  כאן מדובר על אדם שהוא לא ביצע עבירה

לילך וגנר:  הוא לא ביצע עבירה לפי חוק העונשין

לילך וגנר:  הפוך

יאיר רביבו: את יכולה לסביר לי למה התיקון הזה משנת 80' של אחריות קפידה? אני עכשיו שם לב אליו לראשונה

לילך וגנר: לא, אחריות קפידה נכנסה בתיקון החלק כללי של חוק העונשין, בשנת 94'

יאיר רביבו: לא, אבל אני רואה שכתוב פה: מקום שנמצא בו נשק, רואים את המחזיק כמחזיק הנשק כל עוד לא הוכח היפוכו של דבר

יאיר רביבו:  מדוע עד היום - -     

לילך וגנר: נכון

לילך וגנר:  חזקת המקום קיימת - - -     

יאיר רביבו: - - לעולם לא משמשים בסעיף הזה?     

לילך וגנר: משתמשים בחזקת המקום

יאיר רביבו: מעולם לא

יאיר רביבו:  מעולם לא

יאיר רביבו:  מוצאים נשקים בחמולות - -     

משה סעדה: משתמשים בסמים בעיקר

יאיר רביבו: - - בית המשפט אומר: אני לא יודע של מי זה

יאיר רביבו:  הם מחביאים את זה בעץ השלישי מימין, בעץ הזית

יאיר רביבו:  יש מודיעין, באים הכלבים, מוצאים את הנשק - - -     

צביקה פוגל: אדוני ראש העיר, ארשה לך - - -     

יאיר רביבו: זו המהות אדוני היושב-ראש

צביקה פוגל: אני יודע, זו המהות

צביקה פוגל:  אנחנו נרד לפירוט, לא אשאיר את זה בלי לרדת לפירוט

גיל חדד: אנחנו סובלים יום-יום מהתופעה הזו

לילך וגנר: חזקת המקום קיימת בחוק העונשין

לילך וגנר:  וכאשר בן אדם מוכח - - -     

אליהו (אלי) רביבו: רגע, אדם שתפסו אצלו נשק, מה כן?     

לילך וגנר: אדם שתפסו אצלו נשק מבצע עבירה

לילך וגנר:  כמובן שמבצע עבירה של החזקת נשק באופן בלתי חוקי

יאיר רביבו: לפי הצעת החוק, קנס של 20,000 שקל

לילך וגנר: לא, לפי הצעת החוק הקנס הזה יוטל על מי שאיננו מחזיק במקום ומי שלא הוכח שהוא מחזיק בנשק

לילך וגנר:  אני מדייקת את מה שכתוב בהצעת החוק: מוצע להטיל על בגיר שגר במקום קנס, בלי משפט, על משהו שהוא לא עבירה במדינת ישראל

גיל חדד: אז אפשר אחרי כתב אישום

יאיר רביבו: 250,000 אם זה יהיה 250,000 - - -     

אליהו (אלי) רביבו: אני מנסה בבקשה ברשותך להבין מה אנחנו צריכים לעשות כדי שזה יוגדר כעבירה בפני עצמה? לתקן את חוק העונשין לטובת העניין כדי שאחריות הקפידה תוטל גם במקרה הזה, ואז דילגנו על המשוכה הזו

יאיר רביבו: אגב, כשנגיע לירי, ארצה להכניס את זה גם לשם

יאיר רביבו:  הרבה פעמים המשטרה מגיעה למקום, מוצאת קליעים, רואים במצלמות את יריית הרשף, למודיעין יודעים מי ירה – בית המשפט משחרר את כולם

יאיר רביבו:  הוא אמר: ראית מי ירה? מי יכול לראות בלילה מי ירה

יאיר רביבו:  אבל אני רואה קליעים, רואה רשף, רואה אבק שריפה, לכן מי שבעל הנכס – רואים אותו בדיוק כמו בעבירות תעבורה

יאיר רביבו:  בעבירות תעבורה, אם הרכב שלך נסע באדום, לא שואלים במצלמה אם ראו אותך או לא, בעל הרכב, הוא מקבל את הקנס, הוא מקבל את הנקודות

יאיר רביבו:  נכון או לא?     

נאור שירי: לא, יש לך תאגידי

יאיר רביבו: לא, לא, לא, אני מדבר איתך על רכב פרטי

יאיר רביבו:  אלא אם כן הוא מוכיח אחרת

יאיר רביבו:  הוא אומר "זה לא אני, זה הבן שלי"

יאיר רביבו:  אבל קודם כל צריך כתובת

יאיר רביבו:  תאמין לי, כשבעל החמולה בן 90 ייכנס לכלא, הוא יגיד לך בדיוק מי ירה, הוא יגיד לך מי ירה

משה סעדה: לילך, מה הבעיה שאם העונש, נוסיף את העונש של 250,000 ש"ח לרכיב הענישה?     

נאור שירי: אתם יורדים עכשיו לרזולוציות, או שזו הצגה - - -     

אליהו (אלי) רביבו: משה, אם אני הבנתי ממנה נכון, דרוש תיקון חקיקה

לילך וגנר: שאל אותי - - - האם אפשר להוסיף את רכיב הקנס לעבירה: אז רק אגיד שעבירות הנשק, כמובן שיש קנס בצדם והוא קנס במדרג הכי גבוה

צביקה פוגל: חבריי חברי הכנסת, לא נוותר פה על שום סעיף

צביקה פוגל:  אני מבטיח לכם

צביקה פוגל:  קבענו שנעשה קודם כל סבב של התייחסות כללית ואז נצלול לכל סעיף

צביקה פוגל:  וזה מה שנעשה פה היום, בשביל התכנסנו

צביקה פוגל:  בואו ניתן לעורכת הדין לילך לסיים את הסקירה הכללית

לילך וגנר: אתקדם

לילך וגנר:  אנחנו רק בהערות הפתיחה, אני בטוחה שאחרי זה יהיו דיונים יותר מקיפים

צביקה פוגל: נעבור סעיף, סעיף, לא נוותר על כלום

לילך וגנר: רק אגיד משפט שאני חוזרת עליו, אפילו בוועדה הזאת נדמה לי שכבר אמרתי אותו: הצעות של החמרת ענישה לא יוצרות ראיות יש מאין

לילך וגנר:  צריך שיהיו ראיות כדי להגיש כתבי אישום

לילך וגנר:  והחמרות ענישה ועונשי מינימום הם רק לאחר שמתקיימת העבירה

לילך וגנר:       הרכיב הנוסף שבהצעה שמדבר על עונש מזערי בעבירות הירי, בעיננו הוא רכיב שבמידה רבה מיותר

לילך וגנר:  יש הוראת שעה שחוקקה בוועדת החוקה שתוקפה הוא לשנתיים אם אני לא טועה, של עונש מזערי בעבירות הנשק הבלתי חוקי – סעיף 144

לילך וגנר:  רבע מהעונש הוא עונש מזערי שהיום קבוע כהוראת שעה שהיא בתוקף והיא אפילו תהיה בתוקף אחרי מה שמוצע כאן לגבי הוראת השעה או עד סוף הוראת השעה שקבועה פה, תלוי איך מתייחסים

יאיר רביבו: סליחה שאני מעיר הערת ביניים, כי זה בדמי, זה החוק של שרן השכל של לפני שנה וחצי, והתווכחתי עם שר המשפטים דאז, גדעון סער, שאמרו – רבע מהעונש 

יאיר רביבו:  אבל הם הוסיפו את המילים: זולת אם החליט בית המשפט אחרת מטעמים מיוחדים שינומקו

יאיר רביבו:  ואמרתי להם: תקשיבו טוב, בית המשפט יש לו שיקול דעת, אף אחד לא ייכנס לכלא

יאיר רביבו:  והנה מאז, עברו שנה וחצי – אף אדם לא הורשע בעבירה הזאת יותר מחודש, אף אחד, תבדקו מה שאני אומר

יאיר רביבו:  תבדקו מה שאני אומר

משה סעדה: יותר מזה, הם יכולים לתת את העונש במאסר על תנאי

יאיר רביבו: הם היום במלחמה, גברתי

לילך וגנר: ראש העיר טוען פה טענות, אני רק חייבת להגיב - - -     

יאיר רביבו: כן, בבקשה, תגידי את הנתונים

יאיר רביבו:  תגידי את הנתונים

יאיר רביבו:  כי אנחנו יודעים מה קורה ברחובות

לילך וגנר: אבל ראש העיר לא נותן להתייחס

צביקה פוגל: ראש העיר, אתה לא מנהל פה את הדיון, אני מנהל את הדיון, אז או שתנהג לפי הכללים שלי או שבוא נוותר

יאיר רביבו: צודק

צביקה פוגל: אני פה בשביל לעזור לך, לא בשביל שום דבר אחר

צביקה פוגל:  תנו לי לנהל את הדיון הזה כמו שצריך

צביקה פוגל:  בבקשה, עורכת הדין לילך

לילך וגנר: רק לפני שבועיים הוטל עונש של 54 חודשים בעבירה של החזקת נשק וירי, 340ב', בדיוק העבירה שכאן אנחנו מדברים עליה

לילך וגנר:  הוטל עונש של 54 חודשי מאסר בפועל

גיל חדד: כמה מקרים כאלה קרו?     

לילך וגנר: שוב, אז לכן להגיד שהיום הענישה בעבירות נשק היא נמוכה, זה פשוט מטעה

סימון מושיאשוילי: להערכתי, אם את זוכרת עבירה אחת, אז זה חריג כנראה

לילך וגנר: אני לא זוכרת

לילך וגנר:  זה פשוט מה שהתחבר

צביקה פוגל: חברים, תנו לה לסיים את הסקירה הכללית

צביקה פוגל:  תכף נרד לכל סעיף, לא נוותר לעצמנו

לילך וגנר: מבחינת מוצג, מה שאני מנסה להגיד - - -     

משה סעדה: יש לכם סיכום של פסיקה, של גזרי דין שאפשר לראות?     

לילך וגנר: יש פה את נציגי הפרקליטות

לילך וגנר:  ואנחנו כמובן נשמח להביא נתונים

לילך וגנר:  בפני ועדת חוקה הוצגו נתונים בטרם נקבעה הוראת השעה של עונשי המינימום

לילך וגנר:  משטרת ישראל הציגה נתונים והפרקליטות הציגה נתונים

לילך וגנר:  ההחלטה התקבלה באמת אחרי הצגת נתונים ובאמת מאוד חשוב שהתמונה תהיה פרוסה במלואה בפני חברי הכנסת כדי שיראו בפועל מה המצב, מה המצב של הענישה אחרי חקיקת הוראת השעה

לילך וגנר:  יש לנו גם מעקב אחר הוראת השעה

לילך וגנר:  ויש גם הנחיה בהקשר הספציפי הזה של עבירות הנשק, לאיזה עונשים הפרקליטות מבקשת בתיקים האלה ואיזה עונשים מתקבלים

לילך וגנר:      אני חושבת שזה מאוד חשוב שיהיו ערים לזה

לילך וגנר:  אני אומרת שלגבי ההצעה כאן, בעבירות הירי לקבוע עונש מזערי היא מיותרת

לילך וגנר:  כי אם בן אדם יורה מנשק שהוא מחזיק אותו באופן בלתי חוקי, כתב האישום הוגש הן על העבירה של הובלת הנשק והן על העבירה של הירי

לילך וגנר:  בעצם, מה שיצא אם יתקבל ההצעה לענישת מינימום בעבירות הירי, שהיא תהיה אפקטיבית אך ורק במקרים בהם אדם מחזיק בנשק חוקי

לילך וגנר:  ולמשל, במצב שהוא עושה לעצמו כל מיני, יורה על כל מיני פחיות במקום שיכול להיות אזור מגורים

לילך וגנר:  בעיננו זה באמת לא מתאים לקבוע ענישה מינימלית בסיטואציות האלה

לילך וגנר:  ובסיטואציות החמורות, כמו שאמרתי, כבר יש עונש שהוא הרבה יותר חמור

אליהו (אלי) רביבו: את יודעת מתי תשני את דעתך? כשהמציאות הזאת תתרחש מתחת לבית שלך

אליהו (אלי) רביבו:  את מבינה מה אני אומר? אתם לא מכירים את המציאות שחצי מהמדינה חיה בתוכה

יאיר רביבו: מה זה לירות על פחיות? איפה אנחנו נמצאים

יאיר רביבו:  אתם יודעים מה קורה בלוד?     

אליהו (אלי) רביבו: מה זאת אומרת לירות על פחיות? המציאות הזאת הרסה לאנשים את החיים

יאיר רביבו: חמישה נרצחים מתחילת השנה

אליהו (אלי) רביבו: מה זאת אומרת שאם הוא יורה על פחיות זו מציאות אחרת וניתן להגיב לו בסלחנות

אליהו (אלי) רביבו:  את פשוט מנותקת ממה שאנחנו חווים

גיל חדד: נשק שיורה על פחיות בסוף פוגע בבני אדם

גיל חדד:  אין הבדל

לילך וגנר: נורא קל לקחת את הדברים שלי למקום פופוליסטי, ולהגיד לי - - -     

אליהו (אלי) רביבו: את לא יכולה להגדיר את המצוקה שלי כפופוליסטית

לילך וגנר: אני אומרת לכם, אתם לא נותנים לי לדבר

צביקה פוגל: חבריי היקרים - - -     

אליהו (אלי) רביבו: לא, אתה לא שומע מה היא אמרה? היא אומרת - - -     

לילך וגנר: אני אמרתי שבעבירת החזקה של נשק בלתי חוקי - - -     

אליהו (אלי) רביבו: היא אומרת שאם בן אדם נתפס - - -     

גיל חדד: ילדי לוד לא ישנים

גיל חדד:  ילדי לוד לא ישנים בלילה, ואת אומרת לנו יורים על פחיות

גיל חדד:  אולי תבואי לסיור בלוד ותראי מה קורה

אליהו (אלי) רביבו: מה שהתחיל בפחיות ממשיך במאגים

אליהו (אלי) רביבו:  אני לא מאמין למה שאני שומע

נאור שירי: אתם מעוותים את מה שהיא אומרת

אליהו (אלי) רביבו: אדוני היושב-ראש, אני מבקש שהיא תדייק את זה

נאור שירי: תקשיבו, אתם סתם צועקים, היא דיברה על עבירה שמתבצעת על מישהו שמחזיק נשק ברישיון

נאור שירי:  זה מה - - -     

אליהו (אלי) רביבו: בדיוק

אליהו (אלי) רביבו:  לא, לא - - -     

נאור שירי: אבל זה לא מה שהיא אמרה

נאור שירי:  היא לא אמרה יורים בפחיות ברחוב וזה סבבה

אליהו (אלי) רביבו: בוא תקשיב, היא אמרה שאם נתפס בן אדם שהסבירות שהוא הולך לירות על פחיות להנאתו, הגישה העונשית היא שונה אם הוא נתפס - - -     

נאור שירי: היא דיברה על נשק ברישיון

צביקה פוגל: חבריי היקרים

צביקה פוגל:  חבר הכנסת רביבו וראש העיר רביבו, שני רביבו גדול עלי פה בדיון הזה

נאור שירי: יש קשר?     

צביקה פוגל: יש קשר מכובד והדוק ורצוי ואהוב

צביקה פוגל:  אבל בואו נתנהל כמו בדיון

צביקה פוגל:  אני לא מוכשר כמו חלק מכם

צביקה פוגל:  ברגע שמתחילות הצעקות ואחד נכנס לדברי השני – אני לא שומע כלום

צביקה פוגל:  אני מזכיר לכם, אני יושב-ראש הוועדה ואני צריך לנהל את הוועדה הזו כמו שצריך

צביקה פוגל:  בואו נתנהל כמו שצריך

צביקה פוגל:  נשמע את דברי הפתיחה

צביקה פוגל:  כל אחד שירשום לעצמו את ההשגות

צביקה פוגל:  נקיים פה דיון, ובסופו של דבר, נוציא מפה את המסמך הטוב ביותר שיכול לתת מענה

צביקה פוגל:       אני לא התרשמתי מעורכת הדין לילך שהיא נגד הצורך שלנו להביא שקט לכל רחובות מדינת ישראל

צביקה פוגל:  בדיוק להפך

צביקה פוגל:  בואו ניתן לה את הכלים להסביר את מה שצריך

צביקה פוגל:  עורכת הדין לילך, בבקשה

לילך וגנר: תודה אדוני היושב-ראש

לילך וגנר:  אני שוב חוזרת אם לא הובנתי נכון: כשמדובר בירי בנשק בלתי חוקי, חלה היום הוראת שעה שהיא בתוקף, שקובעת שענישה תהיה רבע מהעונש המרבי בצד העבירות

יאיר רביבו: נתקן את זה ליותר

לילך וגנר: העבירות – זה לא מוצע כעת לתקן את הוראת השעה

לילך וגנר:  עוד פעם, כשוועדת חוקה דנה בנושא הזה, היא קיבלה נתונים והחליטה את ההחלטה שהיא קיבלה על סמך נתונים

לילך וגנר:  אני חושבת שזה זכה לתמיכה מאוד גדולה בהקשר הספציפי הזה

לילך וגנר:  וכשאני מדברת על רבע מהעונש, אני מדברת על כך שהעבירה הקלה היא שבע שנים והעבירות החמורות הם 15 שנה

לילך וגנר:  לעומת זה בעבירות הירי, שכאמור יכולות להתבצע בנשק חוקי ובנשק בלתי חוקי, הענישה היא יותר נמוכה ולכן זה נבלע

לילך וגנר:  כשמדובר בנשק בלתי חוקי, בהוראת השעה הקיימת, ולמעשה, הרלוונטיות היחידה של קביעת עונש מזערי בעבירות האלה היא כשהירי נעשה בנשק שהוא מוחזק באופן חוקי

לילך וגנר:  אם לא הובנתי נכון, אני מבהירה שוב את דברי

אליהו (אלי) רביבו: גברתי, אני מתנצל אם התפרצתי קודם

אליהו (אלי) רביבו:  אני מבקש רגע לחשוף אותך למציאות שבה, ניקח לדוגמה מאבטח שנושא נשק ברישיון, הוא מגיע למסיבה, מסיבת חברים או חפלה, ופשוט משתולל עם נשק

אליהו (אלי) רביבו:  אפשר להגדיר את זה שזה על פחית או כי הוא רוצה לשמח את החתן או כי הוא רוצה להראות לחבר שלו שהנשק שלו יותר עוצמתי

אליהו (אלי) רביבו:  אוקיי?     

לילך וגנר: בכנסת הקודמת-קודמת, איבדתי את הספירה, משרד המשפטים בראשות – אני הובלתי את החקיקה הזאת, דרג את העבירה הזאת שהייתה פעם ירי במקום מגורים, והחמיר את הענישה בגינה, בגלל בדיוק הסיטואציות האלה, שירי מסכן חיים

יאיר רביבו: 340א'?     

לילך וגנר: כן

לילך וגנר:  זה תוקן יחסית לאחרונה

יאיר רביבו: היא שונתה על פי בקשתי על ידי גלעד ארדן ב-2018, משנה לשנתיים

לילך וגנר: ההצעה של משרד המשפטים שאנחנו הגשנו ואנחנו הובלנו את הדיונים בה

יאיר רביבו: רק אני מבקש: חבר הכנסת מלביצקי מגיש שבוע הבא – שמונה שנים עם מחצית - - -     

לילך וגנר: שוב, אני יכולה להתייחס אלא להצעות שבפניי

יאיר רביבו: בסדר, שבוע הבא נשב

לילך וגנר: אני מתייחסת כרגע להצעה הקיימת לקבוע ענישה מזערית שמסבירה לכם את המשמעות שלה במציאות לאור עונש המינימום שקיים בעבירות הנשק

לילך וגנר:  וזה באמת נכון שדרגנו את העבירה הזאת

לילך וגנר:  אני מזכירה שכשמדובר בעבירות, מה שאנחנו קוראים לו "עבירות סיכון התנהגותיות", זה 340

לילך וגנר:  כשיש לי כבר ניסיון לפגוע בבן אדם באמצעות כלי הנשק, אז זה לא העבירה שרלוונטית, אז יש את עבירות החבלה והפציעה עם ענישה מחמירה מאוד בהקשרים האלה

לילך וגנר:  למשל, סעיף 329 לחוק העונשין שגם מי שמנסה לפגוע באדם, בין היתר בקליע, מדובר בעבירה שהעונש בצידה הוא 20 שנות מאסר

לילך וגנר:  אז אנחנו לא שם

לילך וגנר:  לכן אני באמת חושבת שההצעה הזאת לגבי 300 א' היא מיותרת

לילך וגנר:       לגבי ההצעה שקשורה לחוק החילוט, אני מציעה שנעמה תתייחס

צביקה פוגל: בבקשה נעמה

נעמה פויכטונגר: נעמה פויכטונגר, משרד המשפטים

נעמה פויכטונגר:  הרכיב שנוגע לחילוט בהצעת החוק הזאת הוא בעצם רכיב משלים שמבקש ליישם כאן הוראות די נרחבות בנוגע לחילוט של רכוש שקשור לעבירה

נעמה פויכטונגר:  צריך להגיד בעיקר שני דברים: יש לנו בחקיקה הסדרים נרחבים מאוד בנוגע לחילוט רכוש שקשור לעבירה, מדובר בדרך כלל ברכוש שהיה אמצעי לביצוע עבירה או רכוש שהוסט לשכר או תגמול

נעמה פויכטונגר:  יש הסדרים שיוריים שחלים על כל העברות וגם על עבירות הנשק

נעמה פויכטונגר:  החידוש העיקרי כאן בהצעה מבקש להרחיב מודל שקיים היום רק בפקודת הסמים שמאפשר חילוט של רכוש בהיקף רחב הרבה יותר בהתבסס על חזקה עובדתית שאומרת שבנסיבות מסוימות כשבוצעה העבירה, אנחנו רואים את האדם הזה כאדם שמתפרנס וכאילו כל הרכוש שלו הוא רכוש שהושג בעבירה

נעמה פויכטונגר:  זה לא בלתי אפשרי, זה קיים היום בפקודת הסמים, יש הצעת חוק ממשלתית של משרד המשפטים שכבר פורסמה בעבר בכחול, הכוונה היא להביא אותה שוב בפני שר המשפטים בזמן הקרוב בשביל לשוב ולקדם אותה, שמתייחסת לנושא הזה בהרחבה, מרחיבה את החזקה הזאת גם בעבירות נוספות ובנסיבות נוספות

נעמה פויכטונגר:  הנקודה החשובה היא שכדי להצדיק חזקה עובדתית עם השלכות כל כך מרחיקות לכת, אנחנו צריכים להראות רכיבים נוספים שמבססים את ההצדקה לחזקה

נעמה פויכטונגר:  בנוסח של ההצעה הממשלתית יש התייחסות מפורשת לעבירות הנשק שנכנסה גם כן בעקבות הטיפול באירועים האלה בשנים האחרונות

נעמה פויכטונגר:  ואני מבינה שההחלטה של הממשלה היא באמת להיצמד למודל כפי שהוא נמצא בהצעה הממשלתית ואנחנו נבקש בבוא העת להציג אותו כאן ולהתאים את ההצעות

צביקה פוגל: ואתם תעזרו לנו להוסיף את הרכיבים האלה, לפחות אלה שאפשר

נעמה פויכטונגר: אנחנו מקווים שהצעת החוק הממשלתית תעבור ותיתן מענה רחב היקף גם בעבירות נוספות

נעמה פויכטונגר:  ככל שהוועדה תחליט בכל זאת לקדם את הרכיב הזה בנפרד כאן, אין מניעה לזה

נעמה פויכטונגר:  שוב, כל עוד נקפיד על ההיבטים האלה שציינתי

צביקה פוגל: לחלוטין

צביקה פוגל:  תודה רבה על הסיוע

צביקה פוגל:  מי נציג הפרקליטות?     

איתמר גלבפיש: שלום, עורך דין איתמר גלבפיש, פרקליטות המדינה

איתמר גלבפיש:  בשלב זה אני מציע להסתפק בדברים של משרד המשפטים

איתמר גלבפיש:  אם יהיו שאלות בהמשך, אני כאן כמובן

צביקה פוגל: תכף נעבור לסעיפים

צביקה פוגל:  נציגי המשטרה, בבקשה

גלעד בהט: צוהריים טובים, סגן ניצב גלעד בהט, ייעוץ משפטי משטרת ישראל

גלעד בהט:  כדברי פתיחה, נדבר רק שהתופעות – לא אחזור ולא צריך לציין ולהעיד על החומרה, ההיקף שלהם ואת המשמעות שלהם, אבל כדי להילחם בהם אנחנו צריכים לטפל למעשה בשני רכיבים

גלעד בהט:  הרכיב הראשון עוסק בסיכוי של העבריין להיתפס

גלעד בהט:  זאת אומרת, הסיכוי של אדם שמחזיק נשק, משתמש בו, יורה בו באופן לא חוקי להיתפס ושנוכל לאסוף ראיות

גלעד בהט:  והרכיב השני שהוא חשוב לא פחות, זה כאשר כבר מישהו נתפס, שהענישה תהיה כזאת שכמובן תהלום את העבירה ותרתיע את המשך או ביצוע שלו וכמובן של אחרים של העבירות האלה

גלעד בהט:      התיקון פה שהוא הוראת שעה עוסק בשני הרכיבים האלה

גלעד בהט:  ואנחנו למעשה חושבים שהוא מביא לידי ביטוי הרבה מאוד מצוקות, אני קורא להם מצוקות, אבל הרבה מאוד קשיים שעולים בעבודת המשטרה היום, גם ברכיב של סיכוי העבריין להיתפס וגם ברכיב של הענישה

אליהו (אלי) רביבו: ולצורך כך, אחריות הקפידה באה לסייע לנו

גלעד בהט: בסדר גמור, מה שאני רוצה לומר הוא שבעניין של סיכוי העבריין להיתפס, אנחנו מדברים על הסעיפים של חוק החיפוש, סעיף 25 דהיום, שמאפשר כניסה ללא צו גם לאיסוף הראיות

גלעד בהט:  ושוב, כדברי פתיחה, אנחנו נתייחס לכל הסעיפים, אני אומר את זה במשפט אחד: היכולת להוכיח את ההחזקה ואת הירי באירועים החמורים, בעיקר את הירי ואת השימוש בנשק, תלויה במידה רבה ביכולת לאסוף ראיות צילומיות או ראיות חפציות לשימוש בכלי הנשק האלה, ולא רק בעדויות אנושיות שהן לא רבות בנושאים האלה

גלעד בהט:  זו הנקודה הראשונה

יאיר רביבו: לא קיימות בכלל בחברה הערבית

גלעד בהט: הנקודה השנייה עוסקת בשאלה והיא שאלה חשובה מאוד - - -     

אליהו (אלי) רביבו: בחברה הערבית הם מטשטשים אותם, חשוב גם כן לציין את זה

אליהו (אלי) רביבו:  צריך לאמור פה שהציפייה שלנו גם מנבחרי הציבור הערבי – ובהזדמנות הזאת, אני מקדם בברכה את המעורבות ואת הנוכחות של חברי מנסור שרגיש מאוד למצוקה הזאת – ומנהיגי החברה הערבית צריכים לקרוא לתושבים מהמגזר להפסיק לטשטש את הראיות

אליהו (אלי) רביבו:  לסייע בכך לתפוס את האשמים

אליהו (אלי) רביבו:  הם פשוט מטשטשים את הראיות מכל מיני שיקולים, דבר שמכביד על עבודת המשטרה

צביקה פוגל: אני מקווה שנשמע עוד מעט את ראש עיריית אום אל פאחם, ושזה יהיה חלק מהדברים שהוא ירצה לומר

צביקה פוגל:  בהחלט דברים חשובים

צביקה פוגל:  בבקשה

גלעד בהט: הנקודה השנייה עוסקת בשאלה מה קורה כאשר נתפס נשק והוא יתום, אין לו בעלים

גלעד בהט:  ואנחנו מדברים על אלפי כלי נשק, למעלה מ-3,000 כלי נשק שנתפסו רק בעת האחרונה, נתפסו כבר על ידי המשטרה

יאיר רביבו: בתוך חצרים?     

גלעד בהט: אבל, שוב, חלקם הגדול בתוך חצרים, לא כולם בתוך חצרים

גלעד בהט:  אבל כלי הנשק האלה, ואני אומר את זה קצת בציניות לצערי, מהבדיקות שאנחנו עשינו, לא מגיעים לשם עצמאית, אין להם רגליים, אין להם ידיים, מישהו מביא אותם ומישהו מחזיק בהם

קריאה: בדיוק

גלעד בהט: אבל כאשר הם נתפסים, פתאום הם מותרים יתומים, אין להם אבא ואין להם אימא

יאיר רביבו: - - -     

גלעד בהט: ברשותכם, תנו לי להשלים

גלעד בהט:  ולכן הפער הזה שבין התפיסה של המשטרה לבין היכולת להגיש כתב אישום, ואני אומר כאן שמרבית התיקים שבהם נתפסים כלי נשק – בסופו של יום לא מוגש בהם כתב אישום על החזקה מסיבות ראייתיות

גלעד בהט:  ולכן צריך לתת לזה גם פתרון, ושוב, אני לא נכנס לסעיף עצמו

משה סעדה: איפה מוקד הבעיה?     

גלעד בהט: אני לא נכנס לסעיף עצמו, אנחנו נדבר עליו

משה סעדה: גלעד, איפה מוקד הבעיה שלכם, ראייתית?     

גלעד בהט: מוקד הבעיה נוגע ביכולת לקשור בין הנשק לבין מי שיחזיק אותו, זו הבעיה

גלעד בהט:       והנושא השלישי - - -     

צביקה פוגל: חבר הכנסת סעדה, בתור ראש מועצה ממונה בישוב ערבי, נתקלתי בזה לא מעט

צביקה פוגל:  מצאנו לא מעט נשק, אי אפשר היה לשייך אותו

צביקה פוגל:  אני שמח מאוד שאני שומע - - -     

משה סעדה: גם כשהוא נמצא בתוך בתים - - -     

צביקה פוגל: לא, לא בתוך בתים

משה סעדה: ברשות הרבים

אליהו (אלי) רביבו: רוב המקרים כפי שאדוני מציין, אינם ברשות הרבים

אליהו (אלי) רביבו:  הם בתוך אזורים, בסדר?     

צביקה פוגל: בוודאי

צביקה פוגל:  הם חלק מאזור שהוא טריטוריה מוגדרת שהיא עם בעלים

גלעד בהט: והנקודה האחרונה, שכאשר כבר נתפס נשק ויש ראיות והורשע, שהענישה תהיה מרתיעה ועליה כמובן נדבר גם בהמשך

גלעד בהט:  אני שב ומציין: מדובר פה בהוראת שעה שמביאה לידי ביטוי את הצורך בעת הזו שהולך ומחמיר

גלעד בהט:  אנחנו מדברים על כמות אדירה של כלי נשק שנמצאת, וכמות גדולה מאוד של כלי נשק שהמשטרה תופסת, אם בחצרים ואם בהברחות מחוץ לגבולות ישראל והכול

גלעד בהט:  בסוף-בסוף יש פה תופעה שבקצה שלה נהרגים אנשים וזה הדבר העצוב ביותר

גלעד בהט:  נהרגים פה אנשים וזה חיי אדם וכל אזרח ישראלי חייב להיות מודאג מזה, לא משנה איפה הוא גר ולא משנה מאיפה הוא מגיע, כולנו צריכים להיות מודאגים מזה

גלעד בהט:  ואנחנו כמשטרה נעשה את המקסימום גם כדי להילחם בתופעות האלה וגם כדי לקבל את הכלים או לבקש לפחות את הכלים מהבית הנכבד הזה לעזור ולהילחם בהם

משה סעדה: מה לגבי ענישה? לא התייחסת

משה סעדה:  אתה יכול להתייחס?     

גלעד בהט: התייחסתי לנושא הענישה, זה הרכיב השלישי, אמרתי שכאשר כבר – לא דיברתי על הסעיפים עצמם, נתייחס לכל סעיף כמובן

יאיר רביבו: אדוני רק יכול לאשר את המספר: 400,000 נשקים לא חוקיים שיש בחברה הערבית היום בישראל? אתה מכיר את המספר הזה?     

גלעד בהט: אני לא יכול לאשר מספרים בלי שהנתונים לפני לגבי תיקים, אני לא יכול לתת לזה מספר

צביקה פוגל: אדוני ראש העיר, אני מכיר את המספר הזה גם ממקומות אחרים ואני לא בטוח שהוא נכון

יאיר רביבו: 400,000

יאיר רביבו:  ופה כל צה"ל והמשטרה - - -     

משה סעדה: אז מה המספר? מהי הערכת המודיעין שלכם?     

יאיר רביבו: בלוד יש למעלה מ-10,000 נשקים לא חוקיים

צביקה פוגל: אדוני ראש העיר, בוא נעצור פה רגע, אני רוצה להודות - - - הניחוש של כל אחד מכם יהיה טוב כמו הניחוש שלי

משה סעדה: כבוד היושב-ראש, יש הערכת מודיעין

משה סעדה:  תמיד יש הערכת מודיעין

צביקה פוגל: הערכת המודיעין לא נמצאת כאן, נדבר עליה

צביקה פוגל:  יש אותה, שמעתי אותה כבר

צביקה פוגל:  תודה רבה לסגן ניצב גלעד בהט

צביקה פוגל:  גלעד, אני רוצה להבהיר לך, חלק ניכר מהדיון שיהיה כאן תלוי בדרך שבה אתם תגדירו את הצרכים

צביקה פוגל:  נועדנו פה בסוף כדי לתת לכם את האפשרויות הטובות ביותר להפעיל את הכוח

צביקה פוגל:  לכן אתה פה שחקן מרכזי – אני מבקש שתזכור את זה

צביקה פוגל:  דברי הפתיחה שלך המחישו שאתה מבין את זה וחשוב לי שתבין את זה גם להמשך

צביקה פוגל:  יש עוד מישהו ממשרדי הממשלה? בבקשה

יוסי מימון: יוסי מימון מהמל"ל

יוסי מימון:  אני רוצה לחזק את מה שאמר חברי פה, כי אנחנו כולנו בתפיסה של מתחם מגורים, דירה וכולי; זה שונה לחלוטין מקרית גת ודרומה

יוסי מימון:  שם אנחנו מדברים על מתחמי מגורים של אנשים, ואתה מוצא נשק בשירותים של המתחם ואתה צריך לשייך אותו למישהו

יוסי מימון:  לכן החשיבות היא להסתכל בתפיסה אחרת

יוסי מימון:  היום אני רואה את התופעה הזו שם בכל סוגיית הבנייה הבלתי חוקית כשאנחנו מוצאים כתבי אישום נגד בתים במקום נגד אנשים

יוסי מימון:  צריכים לשנות את התפיסה ולהבין שבדרום, ששם עיקר התופעה שאני מתעסק איתה בירי, היא הרבה יותר משמעותית ולכן העניין הזה של השיוך, של הנכס, לבעל המקום או לבעל המתחם, הוא משמעותי מאוד

משה סעדה: אז מה הפתרון? אם כמה חיים ביחד אז זאת בעיה, כי גם אם תייצר חזקה, זאת בעיה

יוסי מימון: אוי לרשע ואוי לשכנו, מה שנקרא

יוסי מימון:  כל מי שנמצא שם, כל מי שמתגורר שם: קטין, בגיר, שגר שם במקום, יצטרך להסביר שזה לא שלו

יוסי מימון:  חובת ההוכחה תהיה לכולם

משה סעדה: ואם גרים חמישה?     

יאיר רביבו: יובא בעל הנכס שרשום בטאבו, מה לעשות

יוסי מימון: אף אחד לא רשום

יאיר רביבו: משה, הראשון שייתפס, בן 80 בעל החמולה, יצטרך להגיד: "זה הבן בן 20, אמרתי לו ולמה הוא עשה את זה"

יאיר רביבו:  ככה זה

יאיר רביבו:  מישהו צריך כתובת

יאיר רביבו:  אין מה לעשות

צביקה פוגל: אנחנו נוודא שיש לנו כתובת

צביקה פוגל:  לא נצא מפה בסוף בלי שתהיה לנו כתובת

צביקה פוגל:  זה לא יקרה

צביקה פוגל:  תן לנו סיכוי יאיר

צביקה פוגל:       נציג צה"ל, בבקשה

יהודה יעקב רשתיאן: יהודה רשתיאן, מהפרקליטות הצבאית במשרד הביטחון

יהודה יעקב רשתיאן:  אנחנו מברכים על הצעת החוק

יהודה יעקב רשתיאן:  צריך לערוך התאמות מסוימות בהצעה בהקשרים של הצבא כדי שההצעה תחול באופן מיטיבי על צה"ל

יהודה יעקב רשתיאן:  הסעיפים שמתוקנים פה חלים באופן עקיף על הצבא בהתאם לחוק השיפוט הצבאי ומחיל את הסעיפים, אבל נדרש לערוך תיקונים, בטח בהקשרים של הקצינים במשטרה

יהודה יעקב רשתיאן:  יש בהצעה התייחסות לקצין בדרגת רב פקד ועוד התייחסויות לדברים אחרים, שיידרש לערוך התאמות לקצינים המתאימים, לסמכויות המתאימות במשטרה הצבאית כדי שגם צה"ל יוכל יהיה לעשות

יאיר רביבו: כמה נשקים נגנבים מדי שנה מצה"ל?     

יהודה יעקב רשתיאן: אין לי נתונים

יאיר רביבו: אלפים

צביקה פוגל: זה הולך ויורד

יוסי מימון: עשרות בודדות של נשקים

יוסי מימון:  בעיקר תחמושת

צביקה פוגל: נכון

צביקה פוגל:  80,000 כדורים ממחנה צנובר, כן

צביקה פוגל:  הסנגוריה הציבורית, בבקשה

שי פירון: שלום, עורך דין ישי שרון מהסנגוריה הציבורית

שי פירון:  רק בקצרה כמה קריאות כיוון, הגשנו גם נייר עמדה מפורט לוועדה עם ההסתייגויות שלנו

שי פירון:  אתחיל מעניין החיפוש, הסדר שנדון גם בכנסת הקודמת

צביקה פוגל: אנחנו בסעיף הכללי, תכף נרד סעיף, סעיף

שי פירון: כן, אני ממש ברובד הכללי, רק נותן קריאות כיוון

שי פירון:       בצד ההכרה בכך שצריך לתת יותר כלים ולהרחיב סמכויות אכיפה, אני מזכיר שהסמכות הזאת של חיפוש ללא צו, זה דבר חריג מאוד ורגיש מאוד ויכול להיות גם פוגעני מאוד

שי פירון:  הסמכות הזאת, הייחוד שלה שהיא מופנית לא רק כלפי מחוללי הפשיעה, אלא היא מופנית גם כלפי אנשים נורמטיביים, אנשים שהם צדדים שניים ושלישיים

משה סעדה: אבל שנדרש באופן מידי לשם מניעת העלמת ראיה

משה סעדה:  תסתכל על האיזונים

שי פירון: יכול להיות

שי פירון:  אני בכוונה לא נכנס כרגע לניסוחים

שי פירון:  כתבתי הכול בנייר העמדה

שי פירון:  מה שאני כן קורא לוועדה בכל זאת, זה להכניס מערך של איזונים ובלמים מראש ובדיעבד

שי פירון:  במה דברים אמורים? דבר ראשון, שיהיה תנאי ברור שאומר שלא היה ניתן לקבל את הצו מבעוד מועד, אחרת נגיע למצב של חיפושי יתר, חיפושים בררניים וגם חיפושים לא ממוקדים

שי פירון:  יש גם משהו במתן אפשרות בסמכויות אכיפה רחבות מאוד שגם יכול להגיע למצב שתפסת מרובה לא תפסת

שי פירון:  עדיף שהסמכות תהיה ממוקדת כדי שהחיפושים יהיו ממוקדים

שי פירון:  ככה התוצאות יהיו הרבה יותר טובות

משה סעדה: אבל אם תצטרך צו, לא תוכל להגיע לעולם למצלמה

משה סעדה:  זה מטושטש תוך כמה דקות

משה סעדה:  אתה יודע את זה

שי פירון: אז עוד פעם, ההצעה שלי היא כמו שכתבתי, זה לכתוב פשוט: לא ניתן לקבל מבעוד מועד את הצו השיפוטי לגבי שני הסעיפים האלה

שי פירון:  זאת ההצעה שלי

שי פירון:  זה אגב היה בהצעת החוק הממשלתית בכנסת הקודמת

שי פירון:       דבר שני, חובות תיעוד: יש אמנם אישור של קצין משטרה, אבל שתהיה גם חובת תיעוד מפורטת של - - -

שי פירון:  ואולי הדבר הכי חשוב, חובת דיווח לוועדה שאנחנו יושבים כאן, שנדע שהסמכות הזאת היא באמת מסוימת, ומסוימת באופן נכון – באיזה מקרים זה קרה, כמה פעמים זה קרה והאם נמצאו ראיות, האם החיפוש היה פרודוקטיבי או שהוא היה עקר

שי פירון:  אחרת אנחנו נותנים סמכות בחוק ואנחנו לא יודעים מה קרה איתה בשטח

שי פירון:  זה לגבי סמכות החיפוש

שי פירון:       אני רוצה לומר לגבי הסמכות להטיל קנס, מה שזכה כאן לשם "אחריות קפידה"

שי פירון:  אם יש מרכיב אחד בהצעה הזאת – ואני אומר את זה בצורה ישירה – שבעיני הוא חורג מכל כללי היסוד של המשפט הפלילי עד כדי היעדר חוקתיות, זה המרכיב הזה

שי פירון:  אפשר לתת מענה, לחשוב על פתרונות יצירתיים, מה עושים במצב שלו ניתן לשייך למי שייך הנשק

שי פירון:  אני חושב שגם המצלמות יתנו לזה מענה, אבל הפתרון לא יכול להיות מצב שאתה מחייב בקנס ללא משפט, ללא ראיות, ללא שופט, כל בן אדם שגר בנכס וכל בן אדם שמחזיק בנשק

שי פירון:  יכול להיות שמישהו יחביא לך נשק בחצר ואתה - - -     

יאיר רביבו: אין דבר כזה

יאיר רביבו:  זה אגדות, אגדות שמישהו מחביא לך בחמולה

יאיר רביבו:  אתה מכיר מישהו שנכנס לחמולה אחרת ומחביא נשק?     

שי פירון: אני אומר מה שהחוק אומר

יאיר רביבו: די, אנחנו חיים את המציאות

שי פירון: זה מה שהחוק אומר

יאיר רביבו: הם לא מחביאים במגרה, בשידה לידך

יאיר רביבו:  הם מחביאים בעץ הזית השלישי מצד ימין והכלבים מריחים ותופסים את הנשק והמשטרה מתוסכלת אחר כך

שי פירון: ואז המשמעות היא שיוטל קנס - - -     

יאיר רביבו: חברים, אם לא ניתן למשטרה כלים אופרטיביים לעבוד - -     

שי פירון: אני מסכים איתך

יאיר רביבו: אתם מחלישים את המשטרה, בהצעות החלשות האלה

יאיר רביבו:  יש לנו משטרה מצוינת שצריכה כלים

יאיר רביבו:  אין לה כלים היום

שי פירון: יש לי קול חזק, אבל אני לא אוהב לצעוק

צביקה פוגל: אדוני ראש העיר - - -     

שי פירון: המשמעות תהיה אז שאם אותו בעל מטע זיתים - -     

משה סעדה: אנחנו מקשיבים לך

שי פירון: - - גם אם הוא לא קשור לחלוטין לאירוע, הוא יחטוף קנס של 80,000 שקל

שי פירון:  בעיני זאת תוצאה שהיא לא רצויה והיא לא הוגנת והיא גם לדעתי לא עומדת בשום אמת מידה חוקתית

שי פירון:  אבל כמובן שלוועדה יש את הסמכות והאחריות להחליט אחרת

צביקה פוגל: קראתי היטב את החומר ששלחתם לי ברקע, אני מבין את ההסתייגות, אנחנו נדון עליה

שי פירון: אני מסיים בנקודה אחרונה, ענישת מינימום

שי פירון:  חברתי כאן ציינה שבאמת ההוראה הזאת מיותרת

שי פירון:  לנו יש הסתייגויות כלליות ועקרוניות לגבי ענישת מינימום, אני יודע שמרבית היושבים כאן בחדר לא יסכימו עם הגישה שאני מציג

שי פירון:  הגישה שאני מציג נסמכת על ניסיון שהתקיים גם פה בארץ וגם בארצות הברית לגבי המחירים הקשים של ענישת מינימום

שי פירון:  מה עונשי מינימום עושים? עונשי מינימום לוקחים בנגזרת הצרה שצריך שיקול דעת שיפוטי ובענישה צריך שיקול דעת, כי כל מקרה יכול להיות שונה ממקרה אחר, גם מבחינת נסיבות המעשה, העבירות שלנו יש להם מנעד רחב של נסיבות ביצוע, וגם מבחינת נסיבות העושה

שי פירון:  ברגע שאתה לוקח, מצר את האפשרות של בית המשפט להפעיל שיקול דעת, באופן אינהרנטי אתה תגיע לתוצאות - - -     

יאיר רביבו: אדוני, ראינו לאן הגענו עד עכשיו

שי פירון: לא, אני מבקש לא - - -     

יאיר רביבו: אבל אני בעד שיקול דעת, רק בין המינימום למקסימום, לא מתחת למינימום

צביקה פוגל: אני מבקש לא להתפרץ

יאיר רביבו: בין המינימום למקסימים שיפעילו שיקול דעת

יאיר רביבו:  בין חמש שנים לעשר שנים

משה סעדה: יש גם את הזכות של האזרחים לחיות

משה סעדה:  יש פה איזונים ובלמים

יאיר רביבו: אני לא יכול, אני מדבר מדם לבי כי אני רואה מה קורה בעיר שלי – כל יום ירי, חמישה נרצחים בחודש האחרון

צביקה פוגל: אני יודע, אבל אתה לא בעיר שלך עכשיו, יאיר

יאיר רביבו: אי אפשר

צביקה פוגל: אתה לא בעיר שלך, אתה אצלי

משה סעדה: מה שאומר יאיר, יש פה ערך של הזכות לחיי הקהילות, זה גם זכות

משה סעדה:  באיזונים תראו גם הערך של החיים

צביקה פוגל: חבר הכנסת סעדה, תן לו לסיים, אני אתן לך את הבמה, אני מבטיח לך

יאיר רביבו: איזה אדישים אתם, איזה אדישות, ואנחנו הולכים לישון בלילה עם יריות ועם פחד והילדים ישנים ומרטיבים, כל זה בגלל האדישות שלכם והקרירות שלכם

שי פירון: אדוני לא יודע איפה אני גר ואיפה המשפחה שלי גרה

יאיר רביבו: תבוא ללוד לסיור בלילה ותאמין לי תחזור לוועדה ותגיד: וואלה, תשנה 180 מעלות

נאור שירי: נראה לי שאתה מתבלבל, אגיד לך שנייה משהו כי אף אחד כנראה לא אומר את זה: הטענות שלך כלפי האנשים שיושבים בצד הזה של השולחן, אתה מפנה את הטענות בדיוק לכיוון ההפוך

יאיר רביבו: למה?     

נאור שירי: כי הטענות צריכות להיות לנבחרי ונבחרות הציבור שהגיעו למצב הזה

נאור שירי:  המחוקקים יושבים פה, לא הם

נאור שירי:  הם לא המחוקקים - -     

יאיר רביבו: אבל שנים, פקידים, שנים אמרו להם להכניס את שיקול דעת בית המשפט

יאיר רביבו:  אתה שומע את זה

נאור שירי: - - יש בעיה בחוק? אתה רוצה לטפל בחוק?  אתה צריך לפנות לפה

נאור שירי:  יש לך עונשי מינימום שאתה רוצה לייצר? זה לפה

גיל חדד: אבל הם נותנים חוות דעת

גיל חדד:  הם נותנים חוות דעת של אנשי מקצוע

גיל חדד:  אי אפשר להתעלם מזה

נאור שירי: אתם כל הזמן תוקפים, שנייה, שנייה, לא קשור - - -     

גיל חדד: הם משפיעים עליך

נאור שירי: הם הולכים לפי החוק

צביקה פוגל: גם אתה משפיע עלי

נאור שירי: הם עובדים לפי החוק, והטענות צריכות להיות לפה

נאור שירי:  אתם כל הזמן תוקפים אותם, תנו להם לסיים לדבר

נאור שירי:  כולם פה מסביב לשולחן מסכימים, אבל אתם לא נותנים לסיים לדבר

נאור שירי:  תנו להם לסיים לדבר

צביקה פוגל: עוד אחת מהפעמים שאני מסכים עם חבר הכנסת נאור שירי

שי פירון: אם אתה מלוד אני מניח שנתקלת קצת בעבודה של הסנגוריה הציבורית, בין היתר בבית המשפט הקהילתי בלוד

שי פירון:  אנחנו נמצאים בשטח, מגיעים אלינו אנשים בקצה של הקצה, לרבות בני נוער שמסתבכים בפלילים

שי פירון:  אנחנו מכירים את המחירים של הסתבכות בפלילים, אנחנו מרצים בבתי ספר כדי למנוע את ההסתבכות של קטינים בפלילים

שי פירון:  אנחנו מגיעים לקצה של אנשים שנכנסים למעגל הפשיעה, זאת אומרת – נכנסים לבית הכלא, יוצאים החוצה, מאמצים דפוסים עבריינים וחוזרים לכלא, מעגל שאי אפשר לשבור

שי פירון:  לכן אני קצת מוחה על ההערה שאני לא יודע איפה אני חי

שי פירון:  אני לגמרי יודע איפה אני חי, לפחות במובנים האלה

צביקה פוגל: עורך הדין ישי שרון, תודה רבה על ההתייחסות

שי פירון: רק אסיים את הנקודה האחרונה - - -     

צביקה פוגל: לא, אני רוצה להגיד לך משהו לפני שאתה מסיים, ואתן לך לסיים: ההתייחסות שלך חשובה, תמשיך להביע את דעתך, יכול להיות שלא נקבל אותה

צביקה פוגל:  אבל זה חלק מהדיון ואני שמח שאתה מעלה את דעתך

צביקה פוגל:  בבקשה

שי פירון: בסדר גמור

שי פירון:      אסיים את מה שרציתי לומר לגבי ענישת מינימום: בניגוד למה שנאמר כאן, אני מסתמך כרגע על נתונים שאני מכיר, נתוני משטרה שפורסמו בדוח מבקר המדינה

שי פירון:  עוד לפני קביעתה של הוראת השעה שעברה בכנסת הקודמת, אלה הנתונים שפורסמו על ידי דוח מבקר המדינה; ברוב המכריע של המקרים, למעלה מ-90% של עבירות האמל"ח, קיבלו עונשי מאסר

שי פירון:  הניסיון שלנו – אחרי הוראת השעה – הוא שמגמת ההחמרה בענישה הזאת רק הלכה והתבססה

שי פירון:  המקרים שלא נשלחים לכלא הם המקרים הבודדים ביותר

שי פירון:  יכול להיות שהדבר הזה מגיע לפרסום, כי זה מה שנקרא "המקרה של אדם נשך כלב" ולא הפוך

משה סעדה: מה מתחם הענישה? אתה יודע להגיד כמה הם?     

שי פירון: איתמר יוכל להרחיב

שי פירון:  המתחמים עברו החמרה ניכרת

שי פירון:  איתמר אולי מכיר, אני אגב לא מכיר מקרים שבהם לא הוטלו עונשי מאסר בעבירות נשק מאז שעברה הוראת השעה

שי פירון:  וגם לפני בקושי היו מקרים כאלה

שי פירון:  אבל דווקא מאותם מקרים בודדים שזה יכול להיות מקרה של צעיר ללא עבר פלילי, זה יכול להיות צעיר שעבר הליך שיקומי, זה יכול להיות מקרה של צעיר שאנחנו יודעים שאם אנחנו נשלח אותו לכלא, וזה מה ששירות המבחן כותב בתסקיר, מה שיקרה זה שהוא יאמץ דפוסים עברייניים ובעצם הוא ייכנס למעגל הפשיעה – דווקא בשביל זה צריך את שיקול הדעת השיפוטי

שי פירון:  וזאת הבעיה שלנו עם ענישת מינימום

שי פירון:  מעבר לזה אגיד שענישת מינימום – וגם זה הוכח במחקרים – מה שהיא עושה זה שברגע שאתה לוקח את שיקול הדעת השיפוטי, כאן איתמר אולי יסכים איתי פחות, בעצם שיקול הדעת עובר לתביעה

שי פירון:  כי התביעה יכולה לבחור באיזה סעיף אישום להאשים את אותו נאשם

שי פירון:  האם להאשים אותו בסעיף שבו קיים עונש מינימום או להאשים אותו בסעיף שלא קיים בו עונש מינימום

שי פירון:  לדעתי זה מצב לא רצוי

שי פירון:  לכן אני באמת קורא לוועדה: עברה הוראת שעה, בואו נראה איך הוראת השעה הזו עובדת בשטח ולא להתחיל לרדת למדרון החלקלק הזה של קביעת ענישת מינימום בכל עבירה

שי פירון:  אנחנו יודעים שברגע שאנחנו פורצים את הסכר, בשבוע הבא ועדת שרים, מוגשות ארבע-חמש הצעות על ענישת מינימום בעוד עבירות נוספות בספר החוקים

יאיר רביבו: זה מלחמה עכשיו

שי פירון: אני חושב וזה מוכח - - -     

גיל חדד: זה משהו זמני, זה ל-12 חודשים

שי פירון: בסדר, זאת הגישה שלי, כמובן ש-12 חודשים, כפי שאני יודע, יש לי הרבה דוגמאות להוראות שעה במדינת ישראל שהם יותר קבוע מהזמני

יאיר רביבו: לדעתי זה צריך להיות לכל החיים, לא רק להוראת שעה

שי פירון: בסדר

צביקה פוגל: אדוני ראש העיר, גם אני חושב כמוך ששיקול דעת יכול להיות גם מול עונש מינימום

צביקה פוגל:  זה בסדר

צביקה פוגל:  אבל מותר לאחרים לחשוב אחרת מאיתנו, זה בסדר גמור

צביקה פוגל:  בבקשה ישי

שי פירון: למעשה סיימתי את דבריי, אני מודה ליושב-ראש

צביקה פוגל: תודה רבה לך

איתמר גלבפיש: אפשר להשלים?     

צביקה פוגל: כן

איתמר גלבפיש: עורך דין איתמר גלבפיש מהפרקליטות, אבקש להשלים לחברי הוועדה ששאלו לגבי מתחמי הענישה הנוהגים כרגע, נתייחס למקרה הקל בחומרת העבירות של נשיאה של אקדח ותחמושת

איתמר גלבפיש:  אקריא מערעור פלילי 5602/22, פסק דין חדש יחסית מ-14 בספטמבר 2022, שאומר שמתחם ענישה רגיל שראוי לקבוע לנאשם בגיר בגין נשיאה בלתי חוקית של נשק חם נע בין 30 ל-42 חודשים, וכי אם אין נסיבות מיוחדות לחומרא או לקולא, בית המשפט צריך להטיל 36 חודשי מאסר בפועל, כלומר שלוש שנים

איתמר גלבפיש:  אם אתה בחוץ עם אקדח ויש לך תחמושת – שלוש שנים אם אין נסיבות לחומרא או לקולא

איתמר גלבפיש:  ברגע שיש סחר או שזה M-16, אנחנו מקבלים היום עונשים של ארבע וחמש שנים גם, שלא יהיה ספק, זאת רמת הענישה היום

איתמר גלבפיש:  רמת הענישה עלתה אחרי התיקון, גם קצת עוד לפניו, אבל התיקון נתן עוד רוח גבית לדבר הזה

איתמר גלבפיש:  עונשים שאינם עונשי מאסר, זה משהו שאנחנו לא ראינו שנים ארוכות והם נדירים ביותר

איתמר גלבפיש:  אולי במקרים של החזקה בבית של איזה אקדח ישן, נקרא לזה ככה, אקדח שכבר אין לו רישיון

איתמר גלבפיש:       עניתי בדיוק לחבר הכנסת סעדה

משה סעדה: אני מתנצל

משה סעדה:  מה המתחם?     

איתמר גלבפיש: אמרתי שהיום שלוש שנים לנשיאת אקדח בחוץ עם תחמושת, זאת ההנחיה של בית המשפט העליון, לתת שלוש שנים

משה סעדה: ואקדח בלי תחמושת, מישהו שמסתובב עם אקדח או בבית שלו יש אקדח?     

איתמר גלבפיש: מי שמסתובב עם אקדח – אני לא - - - את הניואנס הזה

איתמר גלבפיש:  אין לי לכל אחד בדיוק זה

איתמר גלבפיש:  אבל ההנחיה האחרונה הספציפית מאוד של העליון על הדבר הזה

איתמר גלבפיש:  אבל אלה גם טווחי הענישה הקבועים

איתמר גלבפיש:  ודאי שאנחנו לא מגיעים לאזורים של עבודות שירות או גם לא שנה, רק במקרים חריגים מאוד

איתמר גלבפיש:  היה לא מזמן בחור שהחזיק במשאית אקדח שהוסב, היו לו נסיבות חיים חריגות מאוד והוא קיבל עבודות שירות

איתמר גלבפיש:  כן אני יכול להגיד, שבמקרה הזה היה משהו חריג מאוד, אבל זה מקרה אחד שאני יודע להגיד עליו כי בכל שאר 100 המקרים, אנשים - - -     

משה סעדה: כל יהודי, ערבי, שנתפס עם אקדח? כי זה מוזר לי, אני מכיר אנשים שפרצו לבסיס וגנבו נשקים ויצאו בשבע שנים ב-11 נשקים

משה סעדה:  אתה אומר לי שהיום כל אדם שמחזיק אקדח מקבל שלוש שנים?     

איתמר גלבפיש: רגע, אין היום דבר כזה לא עונש מאסר

איתמר גלבפיש:  זה נדיר

משה סעדה: אתה מדבר על שלוש שנים?     

איתמר גלבפיש: נשיאה

איתמר גלבפיש:  החזקה - - -     

צביקה פוגל: משה, בואו נעצור רגע עם הירידה לפרטים

צביקה פוגל:  הנושא השני שנדבר עליו זה החמרת הענישה

צביקה פוגל:  נגיע לזה, אנחנו בקטע הכללי

איתמר גלבפיש: אבל תשימו לב - - - הדיון הוא על חלקי נשק ולא על הנשקים

איתמר גלבפיש:  ועדת חוקה עסקה בדיון לפני שנה וחצי כשתיקנו את החוק, אבל נוכל להביא את אותם נתונים עם טבלאות על טבלאות שהראנו אז לוועדה ברזולוציות גבוהות מאוד

משה סעדה: זה חשוב אדוני, שיביאו לנו את הטבלאות ואז נוכל באמת לדעת אם אנחנו עומדים על קרקע מוצקה, כן או לא

צביקה פוגל: ברור

צביקה פוגל:  יאיר, אתה הולך לקבל את רשות הדיבור, בבקשה

צביקה פוגל:  אני מזכיר שאלה רק דברי רקע כללי

צביקה פוגל:  תכף מתחילים לרדת לתוך הנושאים והזמן קצר

צביקה פוגל:  תודה

צביקה פוגל:  אחריו יהיה ראש העיר אום אל פאחם

צביקה פוגל:  בבקשה, יאיר

יאיר רביבו: אדוני היושב-ראש, חברי הכנסת

יאיר רביבו:  סליחה על הערות הביניים, פשוט זה משהו שאני אישית מלווה, יש לי פז"ם אולי יותר מכל הנוכחים פה כי מאז בחירתי לראשות העיר ב-2013, אני מלווה את הנושא הזה ולקחתי אותו כנושא מוביל כי הבנתי שהפשיעה בחברה הערבית זה משהו שהוא הולך וגואה

יאיר רביבו:  אני גם הבנתי שמסיבות כאלה ואחרות, החברה הערבית שותקת ונאלמת דום, הן מחשש לחייהם

יאיר רביבו:  אף אחד – איך אמר לי מפקד התחנה: אם לוקחים בשכונות הערביות את נתוני 100, אז מדובר שם על שוויץ, אין אף טלפון למשטרה

יאיר רביבו:  כשיש אירוע ירי, שוטפים את הרצפה ומעיפים את הקליעים לפני שהמשטרה מגיעה

יאיר רביבו:  זה פחד גדול מאוד מהדבר הזה ואני מקווה שגם זה הולך להשתנות

יאיר רביבו:       אנחנו הפה, ואם אנחנו לא נעשה את זה, אז אנחנו רואים את הנתונים כמו שאמרתי: 26 נרצחים בינואר-פברואר

יאיר רביבו:  וזה מראה שכל הוראות השעה וכל הרעיונות עד עכשיו הם לא מספיק מקעקעות את התופעה הנוראית הזאת

יאיר רביבו:  נושא הנשק הוא נושא כאוב

יאיר רביבו:  אמר לי נער בן 17 שבוע שעבר – אני מחכה לעבודה הראשונה, למשכורת הראשונה, כדי להתחמש בנשק

יאיר רביבו:  למעשה, לפחות בעיר שלי אני יודע, שכמעט כל נער בן 16 ואילך יש לו נשק

יאיר רביבו:  חלקם מסיבות עברייניות, חלקם מחשש שהם רוצים להגן על עצמם או על המשפחה שלהם

יאיר רביבו:  הדבר הזה הוא נורא

יאיר רביבו:  כולם סובלים מזה, הערבים במעגל הראשון והיהודים במעגל השני

יאיר רביבו:  אני רוצה להשמיע לאדוני ממש משהו בשכונת וילות יהודית, לא תגידו השכונות הערביות, שכונת וילות במרכז העיר לוד, שבוע שעבר, 23:30 בלילה, מגיעים שני אנשים ברכב, כמובן מספרים – המצלמות של העיריה תפסו אותם כפי שאני יכול להראות לכם, אבל הוא לא נתפס כי הוא היה עם מספר גנוב

יאיר רביבו:  הם באו עם קפוצ'ון שחור והם פרקו שתי מחסניות במתחם מגורים על מישהו שהפריע להם והיה חייב להם כסף

יאיר רביבו:      (השמעת קטע קולי)     זה 23:00 בלילה

יאיר רביבו:  מחליפים מחסנית ואז ממשיכים

יאיר רביבו:  מדי יום זה פס הקול של תושבי העיר לוד

יאיר רביבו:  אני מניח שידידי מנסור עבאס יכול להגיד שזה פס הקול בחברה הערבית

יאיר רביבו:  זה נורא, זה מפחיד ואני שומע שאוכלוסייה איכותית כבר שוקלת לעזוב את הארץ, אז יכול להיות שהמדינה אולי זה מתאים לה

יאיר רביבו:  אני אומר את זה בציניות, אולי הערבים יעזבו פה

יאיר רביבו:  אני גוער בנושא הזה ואני מתקומם על הנושא הזה, שבגלל שמדובר בערבים נגד ערבים, אז זה בסדר, זה לא שלנו

יאיר רביבו:  אני רוצה להגיד לכולם ואגיד משהו קשה: פיגועי הירי בשנה האחרונה, באלעד ובבני ברק ובצומת הערבה ובירושלים נעשו בנשקים

יאיר רביבו:  זה כבר לא אבנים או בקבוקי תבערה

יאיר רביבו:  הנשקים האלה שאני מדבר עליהם וזה לא משנה אם זה 100,000 או 200,000 או המספר שאומרים אותו 400,000 – הם נשקים שמסתובבים

יאיר רביבו:  אז יכול להיות שזה מתחיל בפלילי והפלילי הזה בסוף מוכר למישהו שמוכר למישהו וזה מגיע למחבל בסוף

יאיר רביבו:  חברים, הנשקים האלה הורגים

יאיר רביבו:  הם פעם אחת הורגים בתוך החברה הערבית, פעם שנייה בערים המעורבות, יהודים חוטפים כדורים בתוך הבית, אתה יושב בסלון שלך, אני רוצה שתקשיבו מהי המציאות, אתה יושב בסלון שלך בבית ונכנס אליך כדור

יאיר רביבו:  אז כל הזמן אנחנו סומכים על הנס

יאיר רביבו:  שבוע שעבר התפוצץ רכב של אדם במרכז העיר לוד, ובמזל, במזל הוא היה ליד בית מרקחת הומה אדם ובמזל לא נפגעו חפים מפשע

יאיר רביבו:  אי אפשר לסמוך על הנס כל הזמן

יאיר רביבו:       למרות משפטי הפתיחה הלא פשוטים האלה, אני רוצה להגיד היום אדוני, שמדובר ביום חג

יאיר רביבו:  אני חושב שהיום התחילה רפורמת המשילות

יאיר רביבו:  ואני כל כך שמח וכל כך התרגשתי כשהקימו את הוועדה המשותפת הזאת, ופשוט היה לי אושר גדול, כשאמרתי: נתווכח, אבל נעשה מפה משהו

יאיר רביבו:  יש פה רעיונות רבים ואני מדבר פה עם חברי הכנסת, ואתם יודעים שביקשתי מאחי, ח"כ אליהו רביבו, להוביל את הנושא הזה ואני רואה שהוא נרתם

יאיר רביבו:  יש פה סדרה של חוקים שתפקידה בראש ובראשונה לטפל בעבירות הנשק, החזקתו ושימושו

יאיר רביבו:  הדבר השני, נושא הסמכויות של המשטרה

יאיר רביבו:  כמו שאמרתי, יש לנו משטרה מצוינת

יאיר רביבו:  אבל מפקד התחנה אומר לי: אוקיי, עצרתי אותו, ולמחרת שחררו אותו כי אין מעצר עד תום ההליכים, אין הרחקה יותר מ-15 יום

יאיר רביבו:  הכלים של המשטרה דלים מאוד

יאיר רביבו:  אני באמת הייתי שמח שלדיונים הבאים תביאו איזה מפקד תחנה או שניים, תביאו את סגן נציב ששי שלמה, מפקד תחנת לוד, ממפקדי התחנה הטובים בארץ

יאיר רביבו:  תביאו אותו לפה ותשמעו מהי ההתמודדות הקשה היום-יומית שלו בנושא הזה

גלעד בהט: מותר לי להודות שהייתי מפקד תחנה או שאסור להודות בשלב הזה?     

יאיר רביבו: יישר כוח

גלעד בהט: הרווחת

גלעד בהט:  אחד פלוס אחד קיבלת

יאיר רביבו: אבל תביאו גם מישהו שעכשיו בימים אלה, כי ההחמרה היא מאוד גדולה, בערים המעורבות ובכלל

צביקה פוגל: הרווחנו כולנו

יאיר רביבו: אני די שמח שמתחילים לטפל בנושא הזה בצורה יסודית

יאיר רביבו:  יש לטפל במרכיבי הנשק לסוגיו השונים ובשימוש בו

יאיר רביבו:  יש לתת עונשי מינימום, חלילה איני רוצה לזלזל באנשים היקרים שיושבים פה בשולחן ועושים עבודת קודש, אבל מה לעשות שלא כולם מכירים את היום-יום, וגם לא השופטים

יאיר רביבו:  וכשאני רואה שופטים שמשחררים אחרי 24 שעות וכותבים שמה: חירותו של הנאשם חשובה יותר

יאיר רביבו:  מה חירותו? ומה עם החירות שלנו, שאנחנו בני ערובה שיושבים וחוטפים את האש? צריך להכניס אנשים לשנים רבות לכלא

יאיר רביבו:  שנים רבות

יאיר רביבו:  גם ההצעה שלי שאומרת פה עשר שנים ולא יפחת מחמש שנים, אז גם חמש שנים, תוריד שליש – זה לא יותר מדי, אנחנו מבינים שאי אפשר יותר מזה

יאיר רביבו:  אבל להתחיל בעשר ולא פחות מחמש

יאיר רביבו:  וכן יהיה שיקול דעת השופטים, אם השופטים חושבים שיש נסיבות מקלות, יתנו לו חמש, יחשבו שהנסיבות מחמירות יתנו לו עשר, יחשבו שזה באמצע יתנו לו שמונה

יאיר רביבו:  צריך לתת עונשי מינימום כי זה ירתיע

יאיר רביבו:       והדבר האחרון, אני בהחלט שמח על התחלת הטיפול בנושא אחריות קפידה

יאיר רביבו:  אבל צריך לקחת אותו כנושא רוחבי, גם בשימוש בנשק וגם בהחזקה שלו

יאיר רביבו:  הרבה פעמים אומר לי מפקד התחנה: השופט אמר שאין ראיות, אין ראיות – לא יודעים מי

יאיר רביבו:  בוודאי שלא יודעים מי, קפוצ'ון, בלילה, חושך – קשה לזהות

יאיר רביבו:  אין עדויות

משה סעדה: אנשים גם מפחדים למסור עדות כי הם ישלמו במחיר החיים שלהם

יאיר רביבו: אין עדויות

יאיר רביבו:  לכן אחריות קפידה היא בהחלט תצמצמם את הנושא הזה

יאיר רביבו:  לסיכום, הדבר הזה הוא חשוב, אנחנו הולכים להגיע לכל הדיונים, להיות שותפים

יאיר רביבו:  כמו שאמרתי, חמישה נרצחים בחברה הערבית בשבועיים האחרונים בלוד, זה שיא שלא ידענו, ואנחנו לא מוכנים שזאת תהיה השגרה של תושבי העיר לוד ושל הערים המעורבות והישובים הערביים

יאיר רביבו:  וכמו שאמרתי, לא תטפלו בזה בלוד, זה יגיע לכם לכל ישוב במדינת ישראל, כמו שאנחנו רואים שזה כבר אכן מגיע

יאיר רביבו:  תודה רבה

צביקה פוגל: תודה רבה לראש העיר, יאיר רביבו

צביקה פוגל:  אני חייב לומר לך שדברייך נגעו ללבי

צביקה פוגל:  אני שמח שאתה פה וזה בהחלט יעזור לנו

צביקה פוגל:  אני מזמין את ראש עיריית אום אל פאחם, סמיר מחמיד, בבקשה

מחמיד סמיר: שלום לך, צוהריים טובים

מחמיד סמיר:  אני מודה על המפגש, לא אתן תמונת מצב כי תמונת מצב נמצאת אצל אדוני היושב-ראש, אצל כל חברי הכנסת ואצל כל הנוכחים

מחמיד סמיר:  המצב צועק לשמיים בחברה הערבית

מחמיד סמיר:  כמעט 30 נרצחים מתחילת השנה

מחמיד סמיר:  זה לא דבר של מה בכך

מחמיד סמיר:  מצד שני, אתייחס ספציפית לדברים כאן ואתן דוגמה מהיישוב שלי: אם מישהו נעצר ותופסים אצלו ממש אקדח מתחת לכרית והוא נידון לשמונה חודשים, אבל אחרי ארבעה-חמישה חודשים, בגלל שהוא כבר עבר שליש הוא בחוץ, אז מבחינת הרבה אנשים – אתה יודע מה, במירכאות זה עסק משתלם

מחמיד סמיר:  לכן אני רוצה שבנושא הזה צריך להעלות את רף הענישה

מחמיד סמיר:  מצד שני, בכל מה שקשור בנושא של חיפושים, אני מדבר כאן לא רק בשמי אלא גם בשם ועד ראשי הרשויות, מבחינתנו כמיעוט הנושא חייב להיות בצווים ובצווים מוסדרים ולא כפי שההצעה מדברת

מחמיד סמיר:  בקיצור, אלה דברי

צביקה פוגל: תודה לך

צביקה פוגל:  תמשיך להיות איתנו בקשר

צביקה פוגל:  הנוכחות שלך חשובה

מחמיד סמיר: מאה אחוז

מחמיד סמיר:  חשוב לי להיות, כמו שאמר יאיר, כי הנושא בוער בלבנו

מחמיד סמיר:  אנחנו נישאר ואני גם אגיע אם צריך

מחמיד סמיר:  היום הייתה לי מחויבות, לכן לא יכולתי להגיע

צביקה פוגל: תודה רבה

צביקה פוגל:  זה עוד ימשך לצערי הרב, אבל אנחנו נסיים את זה מהר

צביקה פוגל:  הדובר הבא, סמנכ"ל המגזר הערבי

חיאם קעאדן: שלום, קעאדן חיאם, סמנכ"ל הרשויות הערביות, מרכז השלטון המקומי, מבאקה אל גרביה

חיאם קעאדן:  אני רוצה להתחיל בסיפור קטן, לפני כמה ימים, באזור שבו אני מתגורר, עוצרים בחור צעיר עם נשק – תוך כדי נהיגה

חיאם קעאדן:  אדוני היושב-ראש, אני מקווה שתקשיבו, אני רוצה שתבינו את עומק הבעיה, לצלול ממש עמוק, תבינו את חומרת המצב

חיאם קעאדן:  עוצרים את הבחור הזה, בן 16,17,18, לא יודע בן כמה, תוך כדי נהיגה עם אקדח בן הרגליים

חיאם קעאדן:  תפסו אותו על חם

חיאם קעאדן:  לוקחים אותו לתחנת המשטרה לחקירה

חיאם קעאדן:  חוקרים אותו

חיאם קעאדן:  אחרי החקירה הבחור מתחיל להתעמת עם החוקר שהוא צריך ללכת הביתה

חיאם קעאדן:  והוא צועק עליו ומתווכח איתו למה הוא מחזיק אותו והוא רוצה להתקשר להורים שיביאו לאסוף אותו מתחנת המשטרה

חיאם קעאדן:  הבן אדם לא מבין את חומרת המעשה שלו

חיאם קעאדן:  הוא מבין שהנשק זה דבר לגיטימי

חיאם קעאדן:  רבותיי, הדברים האלה הפכו להיות דפוס חיקוי, מותג שהצעירים מחקים אותו

חיאם קעאדן:  רוצים לחקות את העבריינים

חיאם קעאדן:  עושים מה שהם רואים

חיאם קעאדן:  כל יום כתבות בטלוויזיה, בחדשות, בוואטס-אפ, בפייסבוק, על ירי, על רצח

חיאם קעאדן:  אנשים מתחילים להבין שהדברים האלה, זה הנורמה של החיים

חיאם קעאדן:  ריבונו של עולם, אני לא יודע אם מישהו מנסה להבין את העומק של הבעיה, של המגפה שמתחילה להשתולל כאן

חיאם קעאדן:  זו בעיה של המדינה שצריכה לטפל בה

חיאם קעאדן:       בהמשך לדברים של ראש העיר לוד

חיאם קעאדן:  בין הנרצחים יש אנשים שנרצחו מכדורים שנפלו על הראשים שלהם והם נהרגו במקום

יאיר רביבו: הם קוראים לזה ירי תועה

חיאם קעאדן: ירי של אנשים חובבים, בחתונות, בכל מיני אירועים

חיאם קעאדן:  אפילו שזה נשק חוקי

חיאם קעאדן:  אנשים מתו בגלל הדברים האלה

חיאם קעאדן:  עוד דבר נוסף, מאז שנת 2,000 נרצחו יותר מ-3,000 אנשים

חיאם קעאדן:  המספרים נוראיים

חיאם קעאדן:  חבל

חיאם קעאדן:  צריך לטפל בזה

חיאם קעאדן:  לא צריך לוותר לאנשים האלה, לעבריינים, לכל מי שהולך בדרך הזו ולא לעשות לו חיים טובים

חיאם קעאדן:  תודה רבה

צביקה פוגל: תודה רבה לך על המילים החשובות שנאמרו ומקווה לראות אותך פה גם בדיונים הבאים

צביקה פוגל:  הנוכחות שלך חשובה

צביקה פוגל:  ארגון בצלמו? אין נציג

צביקה פוגל:  בני, אני מכיר אותך לא מהיום, יש לך דקה וחצי

בני פרץ: כבודו, מה שמדאיג אותי הכי הרבה ואני רוצה לדבר איתך כאזרח למטה

בני פרץ:  הם דיברו משפטים, הסנגוריה אמרה משהו, הפחד הגדול ביותר: עילת חיפוש ללא צו

בני פרץ:  ואני רוצה להגיש לך, אל תחשוב שמשטרת ישראל צדיקה כדת וכדין

בני פרץ:  אני יכול להגיד לך דבר אחד: יש אזרחים שמתלוננים על המשטרה והתלוננו, וחייהם הפכו לגיהינום לכל דבר

בני פרץ:  אדם חף מפשע

בני פרץ:  אני דוגמה, אני יכול להגיד לך ש-30 שנה מה עברתי בחיי, בשביל זה אני רוצה לפגוש אותך בחדר כדי שאני לא אדבר

בני פרץ:  אם אני אגיד לך שהעלימו מצלמות ממקום ציבורי כדי להעליל עלי, חמש שנות משפט, שלושה התקפי לב, אין לי מחר 30% לב והעורק מת, כמעט הייתי על סף מוות

בני פרץ:  עזבו את הזיכויים של כל הזיכויים שאני עברתי

בני פרץ:  החירות, הדברים האלה, מחר יבואו ורוצים להתנכל אליך בגלל מה שאני מדבר בוועדות הפנים, ומה שאני אומר עליהם ומה שאני נלחמתי, אפילו להביא את המפכ"ל מחוץ למשטרה ומה עשו לו

בני פרץ:  כל זה, זה התנכלות

בני פרץ:  יש אזרחים כאלה שאתם לא שומעים, אל תגידו לי שיש למי לפנות – אין למי לפנות

בני פרץ:  מזמן אמרתי שתלונות הציבור תחליפו להם את השם לתלונות הניירות, כי אתה יכול לדבר עם חתיכת נייר שמשיב לך נייר ולא עונה לך בכלום

בני פרץ:  תבינו, אין כלום לאזרח בשביל להתגונן מזה

בני פרץ:      למשל, אדם שיש לו מצלמה במקום ציבורי, אבל הוא נורמטיבי

בני פרץ:  אתם רוצים להיכנס לבית שלו לעשות לו חיפוש? תגידו אנחנו רוצים רק בשביל וכולי

בני פרץ:  לקחת את המצלמה וגם לבוא להפוך את כל הבית? אם הוא נורמטיבי וסתם שם מצלמה במקום כדי לראות מרחב ציבורי

בני פרץ:  כשאני שומע מה שאומרים כאן, אני בעד לא רק את זה, לגבי הנשק – אני אומר לך כבודו, יש מה שנקרא עץ שאתה יכול לגדוע אבל אתה משאיר את השורש

בני פרץ:  ואם אתה רוצה למצוא את השורש, תמצא אותו: מאז אוסלו ויהודה ושומרון, מאז כל הנשקים התרחבו עד לכאן

בני פרץ:  הנשקים עוברים חופשי, בפרט עם ערביי ישראל שיכולים להיכנס לשם, הם מביאים את זה ולרוב לא מחפשים בהם

בני פרץ:  נשקים כאלה נכנסים

בני פרץ:       אבל אני מדבר על עניין עילת חיפוש ללא צו – צריך לחשוב עליה, צריך למקד מהו כאן פשע ומהן החריגות

בני פרץ:  זה מה שרציתי לומר

בני פרץ:  תודה רבה

צביקה פוגל: אני מבטיח לך שנתייחס לזה

צביקה פוגל:  יושב-ראש העמותה לקידום תרבות הנשק בישראל

צביקה פוגל:  נדמה לי שזה אחרון הדוברים ואחרי זה אנחנו מתחילים לדבר על הנושאים, ונצלול אחד-אחד

צביקה פוגל:  נא להתכונן, הנושא הראשון שאנחנו נדון עליו זה סמכויות החיפוש

צביקה פוגל:  נדבר עליו כנושא

צביקה פוגל:  כל פעם ניקח נושא, נדון בו, נגבש את ההמלצות כדי שנוכל להכין הצעת חוק מסודרת

צביקה פוגל:  בבקשה

יצחק צ'יפרוט: צוהריים טובים אדוני היושב-ראש

יצחק צ'יפרוט:  אני רוצה לברך על הדיון הזה ועל הוועדה שמקיימת דיונים בקצב בנושא הרחבת התבחינים לנשק החוקי ובמקביל במלחמה בנשק הלא חוקי

יצחק צ'יפרוט:  כיוון שדיברנו כאן על האוכלוסיות שנפגעות מהנשק הלא חוקי, אוכלוסייה נוספת היא אנחנו, הציבור שרוצה לשאת נשק כחוק

יצחק צ'יפרוט:  הטיעון המרכזי היום כנגד הנשק החוקי הוא הנשק הלא חוקי, ולכן כל פעולה כזאת שתהיה, כל חקיקה כזאת שתעלה ותילחם בנשק הלא חוקי למעשה תעזור לנו, מאחר והסיפור הזה עולה לנו בחיי אדם פעמיים: פעם אחת כשהנשק הזה מופנה כנגדנו ופעם שניה כשאנחנו לא מצליחים לחמש את אותם אזרחים שומרי חוק ראויים בגלל ההתנגדויות האלה שאנחנו מדברים עליהם

יצחק צ'יפרוט:  רק בוועדה האחרונה היו גם נציגי ארגוני הנשים וגם הגיעו חברות כנסת שדיברו על ועדת רונן, ועדת רונן מציגה מצוין עד כמה הנשק הלא חוקי הוא זה שמעורב ברציחות באופן כללי, של נשים בפרט ושל נשים בתוך המשפחה

יצחק צ'יפרוט:       אם ניכנס לעניינו של החוק הזה, ברגע שפורסמה הצעת החוק, עלה באמת חשש בקרב הקהילה שלנו, פנו אלי לא מעט נושאי נשק שחוששים שבאמת הם ימצאו את עצמם נפגעים מהחוק, שימצאו את עצמם מושא לחיפושים, ולכן אני חושב שראוי ונכון להסביר ולמצוא את הדרך להגן על ציבור שומר החוק

יצחק צ'יפרוט:  גם אם מישהו יאחר בחידוש רישיון הנשק שלו ביום-יומיים, שבוע, רק בכנסת הקודמת ניסו לחוקק חצי שנת מאסר כנגד מי שיאחר בחידוש רישיון הנשק – בעיני בכלל לא פרופורציונאלי

יצחק צ'יפרוט:  לכן אני כאן כדי להשמיע את הקול החשוב הזה, יש ציבור שנושא נשק כחוק, ברישיון, אני לא מדבר על הציבור שיורה עם הנשק החוקי באותם אירועים שדיברתם עליהם, הציבור הזה צריך להיענש גם לתפיסתנו

יצחק צ'יפרוט:  אנחנו לא מחפשים לייצר כאן מצב של כאוס או ריבוי נשקים ברחוב בניגוד למה שחושבים כששומעים את השם שלנו

יצחק צ'יפרוט:  אנחנו בעד הסדר, בעד הגנה על חיי אדם

יצחק צ'יפרוט:  חשוב מאוד לראות שאנחנו לא פוגעים באותם אזרחים שומרי חוק

יצחק צ'יפרוט:  היה ואותו אזרח יבצע ירי על מנת להציל חיים, כי לתפיסתו יכול מאוד להיות שבסופו של דבר, יכול להיות גם שלא, אני לא יודע – הירי הזה יוכר כירי שלא כדין, והוא ימצא את עצמו חשוף לעונש מינימום, שגם השופט לא יוכל להוציא אותו ממנו

יצחק צ'יפרוט:  אנחנו מדברים על אזרח שירה על מנת להציל חיים, אני לא מדבר על אותו אזרח שיבחר לירות בחתונה, באירוע או בכל מקום אחר

יצחק צ'יפרוט:  אשמח לראות איך בתוך הצעת החוק אנחנו מצליחים להגן על האזרחים האלה

יצחק צ'יפרוט:  תודה רבה

צביקה פוגל: הנוכחות שלך חשובה ואני מקווה שאתה תהיה פה גם בדיונים הבאים כדי להציג את העמדה הזאת

צביקה פוגל:  אנחנו נדון באחת הוועדות הקרובות גם בשימוש בנשק לצורך הגנה אישית ואיך מגנים על אותם אנשים שפועלים חוקית

צביקה פוגל:       חבר הכנסת מנסור עבאס, השארתי אותך פה לבד עם מלא זמן

צביקה פוגל:  בבקשה

מנסור עבאס: תודה אדוני היושב-ראש

מנסור עבאס:  אני חושב שאנחנו צריכים לדבר פחות ולעשות הרבה

מנסור עבאס:  שנים על גבי שנים לא הצלחנו, גם בתוך החברה הערבית, ואני חייב שתהיה לנו ביקורת עצמית ולקיחת אחריות

מנסור עבאס:  לא הצלחנו להתמודד עם התופעה הזאת בהיבטים שונים

מנסור עבאס:  כמובן המדינה הזניחה את הנושא הזה וויתרה

מנסור עבאס:  אני מנסה להתגרות במדינה, היא ויתרה על חלק מהריבונות שלה כאשר היא אפשרה, לא חשוב המספר 400,000, 40,000 או 4,000

מנסור עבאס:  התוצאה היא אחת – כאשר מדברים רק על נרצחים, זאת לא כל תמונת המצב; אם נעשה השוואה אדוני היושב-ראש, שנבין מהי חומרת התופעה הזאת בהשוואה לשנים קודמות

מנסור עבאס:      כאשר אנחנו מדברים על עשרה נרצחים, אנחנו צריכים לדבר גם על לא פחות מ-100 פלוס אנשים שנפגעים מירי חי, ולא פחות מפי 100, כלומר, 1,000 אנשים שנפגעים מאלימות פיזית

מנסור עבאס:  יש לנו כמה מעגלים, מעגל של הנרצחים זה X, מעגל של הנפגעים מירי חי – X10, ומעגל האנשים שנפגעים מאלימות פיזית זה X100 לפחות

מנסור עבאס:  זה בהשוואה לנתונים של השנים שעברו

מנסור עבאס:       לכן כאשר אנחנו רוצים להתייחס, כולנו צריכים להבין את מידת התופעה הזו וחומרתה ולאן זה יכול להתפתח

מנסור עבאס:  אנחנו מתקדמים בקצב מסחרר

מנסור עבאס:  הנתונים שהוצגו בדוח מבקר המדינה הם חלקיים, אנחנו התחלנו לעקוב אחרי התופעה הזאת כמעט מ-2009-2010, ולאסוף נתונים דרך מרכז בחברה הערבית ואנחנו כל הזמן ראינו עלייה

מנסור עבאס:  ובשנים האחרונות, אולי גם בצל הקורונה, אבל זה לא נמשך אחרי הקורונה, העלייה מתגברת

מנסור עבאס:  החישוב שעשה ידידי יאיר בהקשר הזה הוא חישוב הגיוני

מנסור עבאס:  היום חודשיים מתחילת השנה, אנחנו מדברים על כמעט 30

יאיר רביבו: אז פי שש

מנסור עבאס: אנחנו מדברים על 160, 170, 180 נרצחים

מנסור עבאס:  זאת אומרת ש-1,800 נפגעים מירי חי

מנסור עבאס:  ואנחנו מדברים על הנושא הזה של שימוש בנשק

מנסור עבאס:  וכמובן, 18,000 אנשים שנפגעים מאלימות פיזית במובן זה או אחר

מנסור עבאס:  ועוד מעגל רביעי, דיבר ידידי כאן על הטראומה שחווים הילדים, המשפחות, ההשלכות הנפשיות של התופעה הזאת

מנסור עבאס:  ולכן זו העת לעשות את הכול

מנסור עבאס:       החוק הזה הוא חוק חשוב, הוא חלק ממטרייה שלמה של חוקים, סל חוקים, שאמור לטפל בזה

מנסור עבאס:  במקביל להמשך היישום של תוכנית החומש של מיגור פשיעה ואלימות שיש בה שני אלמנטים: אלמנט אחד של חיזוק המשטרה ואני שמח שהממשלה אישרה בנוסף למה שיש בתוכנית, מעבר לזה גם עוד תקנים וכלים לתת למשטרה

מנסור עבאס:  אבל מצד שני יש בתוכנית הזאת אלמנט, נקרא לו אלמנט אזרחי, כל מה שקשור לחינוך, לרווחה, לשיקום אסירים – זה מאוד חשוב שהדלת של בתי הסוהר לא תהיה דלת מסתובבת וכולי, ועוד כל מיני אלמנטים

מנסור עבאס:  מי שרוצה ללמוד בצורה מקצועית ועניינית על התופעה הזאת בחברה הערבית, הוא יכול לחזור לדוח ועדת המנכ"לים שגובש לפני שנתיים ומשהו ואושר בממשלה

מנסור עבאס:  עקרונות הדוח הזה אושרו בממשלה לפני הקודמת

מנסור עבאס:  החלטה 852

מנסור עבאס:  מסמך המדיניות למיגור הפשיעה והאלימות בחברה הערבית

מנסור עבאס:  ועל המסמך הזה גובשה תוכנית שיש בה שני היבטים

מנסור עבאס:  ולכן חשוב להסתכל על התופעה הזאת כמכלול רחב של נסיבות וסיבות וכולי

מנסור עבאס:       וגם במימד כאשר אנחנו מדברים על פתרון, להתייחס למכלול הפתרונות שמוצעים

מנסור עבאס:  ולכן בהקשר הזה, תחנת משטרה ובית ספר ומגרש כדורגל, כולם אמצעים שתורמים להתמודדות עם מיגור הפשיעה והאלימות

מנסור עבאס:       אדוני היושב-ראש, אני רוצה שנשים לב – אל אף כל מה שאמרתי בהקשר של היקף התופעה הזאת בתוך החברה הערבית, עדיין הרוב המוחלט של האזרחים הערבים הם אזרחים נורמטיביים שבאמת קמים בבוקר, יוצאים לעבודה, יוצאים ללימודים וחוזרים ומקימים משפחה ומשקיעים ורוצים להתקדם וכל ההיבט הזה

מנסור עבאס:  לצערי חלק מהאנשים הנורמטיביים עשו את הצעד הזה שאנחנו רוצים לטפל בו עכשיו

מנסור עבאס:  לרכוש נשק או להחזיק נשק בבית והם לא מתכוונים להשתמש בו חס וחלילה למטרות וכולי

מנסור עבאס:  אבל הם נמצאים במצב של פחד וכאילו שהכלי הזה שנמצא בבית נותן להם תחושת ביטחון, לדעתי זה לא נכון, אנחנו גם מנסים להסביר את זה

מנסור עבאס:  לכן מה שאני מנסה לומר הוא שאנחנו חייבים ליצור הרתעה, אבל בעיקר גם לתת או ליצור תחושת ביטחון במכלול הכלים שאנחנו רוצים להפעיל, כדי שהאנשים האלו, ואני מאמין שהאנשים האלו עוד יבוא היום, יבואו וימסרו את הנשק שיש להם בבית בלי שנצטרך חיפוש בצו או שלא בצו

מנסור עבאס:       דבר שני, אחת הבעיות שלא עוזרות לנו להתמודד עם תופעת הפשיעה והאלימות היא הקשר הזה בין המשטרה לאזרחים

מנסור עבאס:  בכל העולם תמיד יש מתח מובנה בין האזרחים למשטרה, בכל העולם, זה לא קשור עכשיו לדת, לאום, צבע, מגזר, עדה וכולי

מנסור עבאס:  מצד שני, גם במשטרים, בחברות, מצליחים ליצור את האמון הבסיסי הזה ולהגביר אותו בין המשטרה לאזרחים, ואז יש שיתוף הפעולה שמביא לתוצאות שאנחנו רוצים

מנסור עבאס:  ולכן כל מה שאנחנו מתכננים וכמובן חשוב לקיים דיון ממש ענייני ורציני, ואני יודע שאנחנו צריכים לאשר דברים שהם קשים

מנסור עבאס:  אבל אנחנו צריכים תמיד להסתכל איך אפשר להגביר את האמון בין המשטרה ורשויות החוק לבין האזרחים, במיוחד האזרחים הערבים, כי רוב המאמץ שאנחנו רוצים להשקיע הוא בתוך החברה הערבית כדי שנוכל להתמודד עם הפשיעה, עם התופעה הזאת

מנסור עבאס:  לכן אנחנו חייבים גם לקחת בחשבון מה אפשר לשפר, לשים לב לדברים שלא נאבד את האנשים הנורמטיביים, לא נחליש את האמון שהצלחנו להשיג בשנים האחרונות, ומצד אחד לתת מענה ומצד שני לא לחזור אחורה

מנסור עבאס:       זה כמו מישהו שיש לו מחלה ומקבל טיפול תרופתי – יש תופעות לוואי

מנסור עבאס:  ואז לפעמים אנחנו צריכים לשים לב שיש תופעות לוואי ואנחנו צריכים לטפל בהם ולפעמים נותנים עוד תרופה כדי לנגוד את ההשלכות של ההשפעה של תופעות הלוואי

מנסור עבאס:  אם אנחנו נסתכל על הנושא הזה במכלול הזה, ואני בטוח שנוכל בשיחה ובדיון ענייני, לתת את הטיפול המתאים עם כמה שיותר אפקט חיובי וכמה שפחות תופעות לוואי, וגם בזה, אם יהיו נצטרך לטפל בזה ולבחון איזה דרכים יצירתיות אפשר להשתמש, להגביר את האמון, את שיתוף הפעולה

מנסור עבאס:  לא להעביר אנשים נורמטיביים מהתחום הנורמטיבי לתחום הלא הנורמטיבי

מנסור עבאס:  ומה שחשוב שהוא סוף של דבר המבחן האמיתי, זה מבחן התוצאה

מנסור עבאס:  ואנחנו ראינו לפעמים מאמץ שנעשה והשקעות כספיות, אני זוכר כאשר המשטרה הייתה עושה מבצע איסוף נשק ומשקיעים בכל מבצע בממוצע מיליון שקל, ובסופו של דבר, כמה אנחנו מגרדים? עשרה, 20 , 30 כלי נשק, זה כלום

מנסור עבאס:  אם היינו יוצאים לקמפיין תקשורתי, יכול להיות שהיינו משיגים תוצאה יותר טובה בסכום הזה

מנסור עבאס:       אני מודה לך אדוני היושב-ראש

יאיר רביבו: כל הכבוד מנסור על הדברים

צביקה פוגל: המחויבות של מנסור, לא רק שלו, של חלקים נרחבים מהעולם, מהאוכלוסייה הערבית אצלנו במדינת ישראל היא חשובה מאוד

צביקה פוגל:  המחויבות הזאת היא יד ביד, ואנחנו נעשה את זה ביחד

צביקה פוגל:  ואתה תראה שכשנסיים את תפקידנו בעוד ארבע שנים, אנחנו נהיה עם הישגים

צביקה פוגל:  לא נשאיר את זה באוויר

צביקה פוגל:      לפני שאנחנו מתחילים לרדת לנושאים, חבר הכנסת סימון מושיאשוילי, אתה רוצה לומר משהו?     

סימון מושיאשוילי: חברי מנסור מעלה את הכאב של האוכלוסייה הערבית בעיקר

סימון מושיאשוילי:  אתה רופא, נכון? הוא דיבר על תופעות לוואי, הוא רופא, הוא מכיר את הדברים האלה

סימון מושיאשוילי:  אדוני היושב-ראש, אני חושב שתחילתו של דבר בסופו

סימון מושיאשוילי:  אם אנחנו לא נרתיע את אותם גורמים עבריינים, אז תושבים כמו בעיר לוד שהתקשרו ואמרו בזמן שומר חומות, אחד התקשר ואומר לי: תשמע, אני לא יכול לצאת מהבית

סימון מושיאשוילי:  אנחנו מדברים על לב ליבה של מדינת ישראל

סימון מושיאשוילי:  ללא הרתעה, וזה בעצם עניין משותף לנו, ללא ענישה מתאימה והולמת, אני לא חושב שנעשה דבר כאן

סימון מושיאשוילי:  חייבים לשים את הדגש בעניין הזה

צביקה פוגל: תודה רבה לכולם על ההשתתפות עד כאן

צביקה פוגל:  גמרנו את הקטע הכללי

צביקה פוגל:  בודדנו את הצורך להציג את העמדות הראשוניות של כל אחד

צביקה פוגל:  נדמה לי שאנחנו מבינים לאן אנחנו רוצים ללכת

צביקה פוגל:  נתחיל לעבור עכשיו נושא, נושא, כמה שיאפשר לנו הזמן היום, נסיים פה בסביבות 15:30

צביקה פוגל:  נמשיך לא בשבוע הבא, בשבוע שאחריו

צביקה פוגל:  עד שנגבש משהו שמוסכם על רוב הפורום פה ושאפשר יהיה להעביר אותו כהצעת חוק

צביקה פוגל:  כמו שאתם רואים, אין פה עניין של אופוזיציה וקואליציה, כולנו בעד הצעת החוק הזאת או לפחות בעד הרוח שהיא מביאה איתה

צביקה פוגל:  רק צריך למצוא את הדרכים שבהם אנחנו מקטינים את ההתנגדויות של הגורמים הרשמיים יותר והרשמיים פחות

צביקה פוגל:       מי הדוברת שרוצה לומר משהו?     

קרן ברק: קרן מהלשכה המשפטית של המשרד לביטחון פנים

צביקה פוגל: בבקשה, קרן

קרן ברק: רציתי לומר כמה מילים כלליות

קרן ברק:  לפני שנצלול, כמו שאתה בוודאי יודע, השר לביטחון לאומי תומך מאוד בהצעת החוק

קרן ברק:  כאשר הוצגו בפניו הצעות החוק הממשלתיות שקודמו ביחד יד ביד עם משרד המשפטים ועם הפרקליטות, שהם באמת מבינים את הצורך והלכו איתנו יד ביד, הוא היה מודע לקשיים ולהרחבות של הצעות החוק הממשלתיות

קרן ברק:  ולכן הצעת החוק הזאת היא מאוד מצומצמת

קרן ברק:  היא מצומצמת מבחינת הזמן, היא הוראת שעה לשנה, וגם מבחינת התכולה היא ממוקדת בכלי נשק

קרן ברק:  לצמצומים האלה יש משמעויות

קרן ברק:  ולכן אנחנו נבקש שבהמשך המשטרה תוכל להציג את המשמעויות של צמצום ההסדרים האלה לטוב ולרע

צביקה פוגל: מצוין, תודה רבה

צביקה פוגל:  החלטנו לדון בארבעת הנושאים המרכיבים את הצעת החוק

צביקה פוגל:  לפי הסדר של סמכויות חיפוש, אחרי זה החמרת ענישה, אחרי זה הסמכות קנס לשוטר ובסופו של דבר על החילוט

צביקה פוגל:  אלה ארבעת הנושאים

צביקה פוגל:  הנושא הראשון שנתחיל בו ועורך הדין עידו מהייעוץ המשפטי של הכנסת יוביל את העניין הזה יהיה סמכויות החיפוש

צביקה פוגל:  בבקשה

עידו בן יצחק: נקרא קודם כל את הסעיפים

עידו בן יצחק:  שני הסעיפים הראשונים הם סעיפים כלליים, אעבור עליהם:     פרק א': מטרת החוק         עכשיו אנחנו מגיעים לסעיפים של החיפוש:             

יאיר רביבו: למה לא פקד? במציאות בלילה יש בעיקר פקדים

צביקה פוגל: תן לו לסיים להקריא

צביקה פוגל:  אחרי זה כמה שאתה רוצה נרד בדרגות

עידו בן יצחק: בעצם הסעיפים האלה הם הסעיפים שמקנים את סמכות החיפוש

עידו בן יצחק:  סמכות בעילה של מציאת כלי נשק בלתי חוקי וגם לגבי הצילום

עידו בן יצחק:  אני מציע שנשמע התייחסויות

צביקה פוגל: כן, קדימה

צביקה פוגל:  התייחסויות לפי סדר

צביקה פוגל:  אני רק מבקש: התייחסויות קצרות וממוקדות כי הזמן לוחץ

צביקה פוגל:  אני רוצה להספיק כמה שיותר עוד היום לפני שאנחנו הולכים

צביקה פוגל:  שלוש דקות בבקשה

לילך וגנר: אני מזכירה שאנחנו, כמובן כל נציגי הממשלה כאן כפופים להחלטת ועדת השרים לחקיקה שהתוותה את גבולות ההחלטה של הממשלה ביחס להצעת החוק

לילך וגנר:  למשל, בנושא הדרג הבכיר שאפילו נבחן חיוב אישור של דרג יותר בכיר בתוך המשטרה לנושא הזה, וגם לצמצום שהתבקשנו לשקול בהקשרים האלה, והוספת חובת דיווח בחוק לוועדה לביטחון לאומי, לגבי היקף השימוש בסמכויות והנסיבות שבהן נעשה וכיוצא באלה

לילך וגנר:  אני רק מזכירה את החלטת ועדת השרים

לילך וגנר:      לגבי ההצעה הנידונה, כמו שאמרנו בדברי הפתיחה, אנחנו חושבים שצריך להכניס לעילות הקונקרטיות שמנויות בפסקאות 5 ו-6, גם את הרכיב שיש צורך במידיות ולא ניתן לעשות בדרך המלך שהיא צו חיפוש של בית משפט

לילך וגנר:  התיבה שאליה אנחנו מתייחסים הופיעה בדיונים הקודמים שנעשו בוועדת החוקה בהקשר הזה, ברישא של סעיף 25, והיא אומרת ככה: "עם אי ביצוע החיפוש באופן מידי יסכל את מטרת החיפוש ולא ניתן לקבל מבעוד מועד צו חיפוש"

לילך וגנר:  זאת אומרת, צריך לראות באדפטציה המתחייבת כיצד משלבים את זה בהקשרים שדיברנו עליהם

לילך וגנר:  דבר שני שנראה לי שהסכמנו עליו, שמדובר בנשק בלתי חוקי, נשק שמוחזק שלא כדין

לילך וגנר:  אנחנו לא נותנים עילה לחיפוש נשק שמוחזק כדין

לילך וגנר:  והנושא השלישי זה הנושא של פשע חמור

לילך וגנר:  יש הגדרה שהייתה בהצעת החוק שנדונה בוועדת חוקה של פשע חמור, עבירה שדינה עשר שנות מאסר או יותר או עבירה לפי סעיפים 144(א) רישא, או 340א(ב), ובהצעת החוק היה גם 428 לחוק העונשין

לילך וגנר:  אלה העברות שאליהם התייחסנו בעבר, וראוי לחשוב על אימוץ ההגדרה הזאת

לילך וגנר:  רק אגיד שהכנסת ביקשה להסיר את סעיף 428, אבל לטעמנו אפשר להחיל את ההגדרה הזאת יחד עם סעיף 428, זה הסעיף של הסחיטה באיומים

עידו בן יצחק: באופן כללי אנחנו חושבים שנכון לחדד את הסעיפים שלגביהם זה יחול

עידו בן יצחק:  אנחנו צריכים לשמוע עוד הערות, נשב לאחר מכן ונעלה בפני הוועדה את כל האפשרויות, אם תחליט הוועדה לכלול סחיטה באיומים או כן או לא – לשיקולכם

צביקה פוגל: בבקשה, משטרת ישראל

גלעד בהט: מספר התייחסויות לגבי הסעיף הזה; ראשית לגבי היותו של הנשק, נשק שמוחזק, לא יודע אם אנחנו מסכימים להערה הזאת כמובן

גלעד בהט:  השאלה רק היא שאלה טכנית, האם העובדה שמצוין שמצוי שם נשק או חלק נשק מהותי כהגדרתה בסעיף 144, לא אומרים את זה כבר

לילך וגנר: לא, כי ההגדרה בסעיף 144(ג) היא טכנית

לילך וגנר:  האיסורים הם בסעיפים הקטנים האחרים

גלעד בהט: עקרונית אין לנו התנגדות

גלעד בהט:  כמובן שמדובר בנשק שמוחזק שלא כדין

גלעד בהט:  אחרת אין פה

גלעד בהט:      הנקודה השנייה עוסקת בסיפא של סעיף 5 שמדברת על קצין משטרה בדרגת רב פקד ומעלה, מאחר – כמובן יש החלטה של ועדת שרים ואנחנו מכבדים אותה, להעלות את הדרג, ואנחנו לא נתווכח על דרג, אבל כן אנחנו מבקשים וגם דיברנו עם משרד המשפטים שהמילים: "ינכח במקום בעת החיפוש" יימחקו ויישאר: "וקצין משטרה בדרגת רב פקד ומעלה יאשר אותו"

גלעד בהט:  והסיבה היא שנוכחות של קצין בדרגת רב פקד ומעלה לא מתקיימת בתחנות משטרה בחלק משעות הלילה

גלעד בהט:  ולכן כאשר אירוע כזה והמידיות היא זו שחשובה, היא זו שחשובה למנוע את העלמת הראיות ולתפוס את הנשק, הרי החיוב בנוכחות של קצין בדרגת רב פקד בעצם מסכלת את היכולת לבצע את ההנחיה הזאת

גלעד בהט:  ולכן אין בעיה שנקבל את האישור ממנו, אבל לא שיהיה נוכח במקום

גלעד בהט:  ולכן ביקשנו והנושא הזה בהסכמת משרד המשפטים, למחוק את המילים: "ינכח במקום בעת החיפוש" אלא "יאשר אותו"

צביקה פוגל: אני מעריך שגם אנחנו נקבל את זה

גלעד בהט: והנקודה השלישית שלגבי הוספת תנאי המידיות והנושא של לא ניתן לקבל צו חיפוש, זו הערה וזה תנאי שהופיע גם בהצעת החוק הממשלתית והמקורית ולכן אין לנו התנגדות לנושא הזה

צביקה פוגל: בבקשה

שי פירון: אוסיף לדברים שנאמרו, הדבר הכי חשוב זה להוסיף את תנאי המידיות ואת היעדר האפשרות לקבל צו לגבי שתי העילות, בעילה הראשונה בוודאי וביתר שאת בעילה השנייה שהכניסה שם היא גם כניסה לכל בית עסק ובית שיש בו מצלמה

שי פירון:       אני מבין את הבעייתיות של אישור קצין משטרה שנכח במקום, זה ברור, אבל מה שכן אפשר לעשות אם הוא כמובן הוא לא יכול להיות נוכח בכל מקום קצין המשטרה – למרות שיש קצינים כאלה – לפחות שיהיה תיעוד של אותו אישור

שי פירון:  התיעוד יכול להיעשות גם בדיעבד

שי פירון:  בנוסח הקודם של הצעת החוק דובר על חובת תיעוד מפורטת של מועד גילוי הראייה, נסיבות גילויה והנימוק שבשלו קיים צורך דחוף

שי פירון:  הדבר הזה חשוב בשביל שיהיה אמצעי בקרה בדיעבד

שי פירון:      וההצעה השלישית, נדמה לי דובר כאן על ידי יושב-ראש ועדת חוקה, חבר הכנסת רוטמן, להסדיר את הסיטואציה של תפיסת חפץ שמתגלה בחיפוש הוא נוגע לביצוע העבירות

שי פירון:  אני דווקא פחות, אני מצמצם יותר מהיושב-ראש רוטמן, אני לא צריך בהכרח לפסול את הראייה הזאת

שי פירון:  קשה להתעלם מגופה אגב חיפוש כזה

שי פירון:  בוועדת חוקה היה רעיון לגבי חפץ כזה שאפשר אחר כך לקחת אותו לבית משפט ולהחליט מה עושים איתו

שי פירון:  אם למשל, נכנסים כדי למצוא נשק ומוצאים שקית של קנאביס

גלעד בהט: גופה של קנאביס

שי פירון: כל אחד והדוגמאות שלו, גופה של קנאביס, בדיוק, גופה שעליה נמצא קנאביס

שי פירון:       ההצעה האחרונה היא להכניס מנגנון דיווח נתונים לכנסת – גם זה הוצע על ידי ועדת חוקה

שי פירון:  שם דובר על ידי מספר האישורים שניתנו לחיפוש, סוג העבירות שבעניין התבצע חיפוש ומספר הבקשות שהוגשו לתפיסת חפצים אחרים

שי פירון:  אני מוסיף כאן אם הוועדה תרצה כדי לוודא שאותם חיפושים באמת הניבו תוצאות שהם היו פרודוקטיביים ולא - - -, באמת כמה חיפושים הניבו ראיה

שי פירון:  צריך לחשוב אם זה אפשרי ואיך לנסח את זה, אבל משהו בכיוון הזה

צביקה פוגל: אני שמח לראות את המודעות והמחויבות שלכם לעניין הזה

צביקה פוגל:  באמת ראוי לציון

שמרית וולף: אדוני היושב-ראש, שמרית וולף ממשרד המשפטים

שמרית וולף:  בוועדת חוקה גם הייתה הצעה שבעצם חיפושים שייעשו באופן הזה גם יעברו לדיווח ליועצת המשפטית לממשלה

שמרית וולף:  אציין שיש עוד סוגים של סמכויות שמופעלות באופן יותר חריג, כמו האזנות סתר ותדר נתוני תקשורת שעוברים לוועדת חוקה וגם ליועץ הזה, גם נראה לנו נכון

צביקה פוגל: הערתך נרשמה, לא בטאבו, אצלנו, אבל היא בהחלט נרשמה

שי פירון: אולי נפרסם אותם לציבור, זה גם דבר טוב

צביקה פוגל: כן, בהחלט

צביקה פוגל:       אדוני ראש העיר

יאיר רביבו: התייעצתי עם מפקד התחנה, אני מקבל, בדיוק את מה שרציתי, אותה הערה

יאיר רביבו:  במציאות בשטח, הלוואי ויהיו יותר רבי פקדים, אבל אנחנו מכירים את המציאות

יאיר רביבו:  צריך לזכור שהרישא של הסעיף הזה בכלל מדברת על שוטר בכל דרגה ופה קפצנו ישר לקצין בדרגה גבוהה

יאיר רביבו:  לדעתי, בגלל הרגישות אפשר אולי להגיד שצריך שיהיה קצין בשטח, לא משנה מה דרגתו, תמיד יש קצין תורן או קצין בכל דרגה, אבל האישור מרב פקד שהוא מדבר איתו, אפילו פקד

יאיר רביבו:  יש תחנות, אם זה בלילה והוא לא מוצא עכשיו את סגן מפקד תחנה או מפקד התחנה

יאיר רביבו:  לדעתי צריך לצמצם את הנושא הזה, כי יש ירי, תושבים מדווחים, אנחנו מדווחים, מתקשרים, מחפשים, רואים קליעים, הוא צריך להיכנס מיד לנסות לתפוס לפני שמבריחים את הנשק, לזמן פה יש קריטיות

יאיר רביבו:  הסעיף הזה הוא בהחלט קפיצת דרך בטיפול בפשיעה

צביקה פוגל: החשיבות שכולכם נותנים למידיות חשובה מאוד

צביקה פוגל:  גלעד, אני ממליץ שתגדירו בהגדרה קצין או בעל תפקיד, ואז תוכלו לפתור לעצמכם את העניין הזה

צביקה פוגל:  זה יכול להיות כל קצין, יכול להיות מפקד או אחראי משמרת, לא דווקא קצין

צביקה פוגל:  תוכלו להגדיר לעצמכם את זה, כדי שיהיה מישהו שפונים אליו

צביקה פוגל:  אני לא מדבר על הצו, אני מדבר על מי נוכח בשטח

גלעד בהט: כן, רק יש הבחנה, אנחנו מבקשים לעשות הבחנה בין הסמכות המאשרת לבין מי - - -     

צביקה פוגל: לבין רב פקד

גלעד בהט: בסדר

צביקה פוגל: אין ויכוח

גלעד בהט: אז כאשר המאשר הוא רב פקד, שוב, קצין צריך להיות בשטח, אני לא יודע מה המשמעות – יש רב פקד שאישר את החיפוש הזה טלפונית, אם הוא בשטח – כמובן

צביקה פוגל: לכן אני אומר: זה לא חייב להיות בשטח, לא חייב להיות רב פקד, יכול להיות קצין

צביקה פוגל:  ואז אתה משאיר את זה מספיק פתוח או בעל תפקיד

צביקה פוגל:  מי שמוגדר באותו רגע כבעל תפקיד: אחראי, מפקד משימה, מפקד משמרת, אחראי משמרת, איך שתקראו לזה

צביקה פוגל:  בסופו שלדבר שיהיה גורם שאילו אפשר לפנות

צביקה פוגל:  רק תגדירו אותו

גלעד בהט: אנחנו כמובן נדבר על זה עם הוועדה

גלעד בהט:  בסדר גמור

צביקה פוגל: ברור

צביקה פוגל:  אני כמו כולם פה, יועץ, בסוף יש פה מי שיושב וכותב

צביקה פוגל:  ואז אנחנו מצביעים

צביקה פוגל:  עוד מישהו רוצה להעיר הערה בנושא הזה?     

יצחק צ'יפרוט: אשמח להתייחס בנושא הנשק הלא חוקי, כמובן שלא מדובר בנשק חוקי שפג תוקפו לשבוע, שבועיים

יצחק צ'יפרוט:  בדיוק קיבלתי פנייה מקצין צה"ל שלא חידש את רישיונו במשך שנה, לא היינו רוצים לראות את המשטרה פועלת כנגדו במידיות ובתקיפות כזאת

צביקה פוגל: הערה נכונה בהחלט

עידו בן יצחק: העבירה של אי חידוש היא בחוק לעירייה, זה לא עבירות של חוק העונשין

לילך וגנר: ב-140, חוק העונשין כמובן, נשק שמוחזק שלא כדין, מוחרג הסיפור של נשק שפג התוקף של החזקתו

לילך וגנר:  ולכן אם אנחנו נפנה לכאלה שלא כדין לפי סעיף 144, אז בהכרח זה יכלול גם את העניין הזה

יצחק צ'יפרוט: תודה רבה

צביקה פוגל: בבקשה, חבר הכנסת מנסור עבאס

מנסור עבאס: אנחנו כמובן דנים בסעיף הזה על רקע, גם על סעיפים אחרים שמדברים על חיפוש ללא צו – האם לא ראוי להוסיף בסעיף 5 ולהדגיש את הנושא הזה? הכלל הוא שאנחנו עושים חיפוש בצו בית משפט והיוצא מן הכלל הוא שעושים חיפוש מידי

משה סעדה: אבל זה תחת הכותרת: עילות ללא צו

משה סעדה:  ככלל הכלל הוא עם צו

משה סעדה:  בגלל זה, זה החרגה כבר

מנסור עבאס: כן, זה לא ברור

משה סעדה: הכותרת - -      

מנסור עבאס: אבל אנחנו הולכים להתנות תנאי כאשר – אם מבקשים צו זה מאפשר העלמת ראיה או העלמת נשק? אנחנו צריכים להוסיף סייג כזה

עידו בן יצחק: אני לא בטוח שירדתי לסוף דעתך

מנסור עבאס: הכלל שאנחנו עושים חיפוש על פי צו

משה סעדה: אבל זה החוק אומר, לא צריך להגיד את זה

מנסור עבאס: זה כן

משה סעדה: אז המובן מאליו

עידו בן יצחק: זה מה שנאמר פה, שהוער פה שאתה בעצם - - -     

מנסור עבאס: השאלה היא האם אנחנו צריכים להדגיש מתי מפעילים את הסעיף הזה?     

עידו בן יצחק: זו אחת ההצעות שהועלו פה, שאנחנו מדברים רק כשהוא לא יכול ללכת לבית משפט

עידו בן יצחק:  הוא צריך את זה - - -     

מנסור עבאס: הוא תמיד, לא, בוא נדייק, הוא תמיד יכול ללכת לבית משפט

מנסור עבאס:  אבל השאלה - - -     

עידו בן יצחק: יש מקרה שאם הוא ילך לבית משפט, אז יבריחו משם את הנשק

מנסור עבאס: זה מה שאני מנסה לחדד

מנסור עבאס:  תמיד אפשר ללכת לבית משפט, אבל במקום שייקח חצי שעה - - -     

צביקה פוגל: איפה שחלה חובת המידיות, אנחנו יכולים לפעול ללא צו

מנסור עבאס: זה מה שאני מבקש לחדד

עידו בן יצחק: כשיש צורך דחוף ומידי

משה סעדה: צריך להבין, בית משפט זה פרוצדורה, זה לא קורה משניה לשניה

משה סעדה:  אתה צריך ללכת, אתה צריך לכתוב את הצו, אתה עומד בתור, עד אז הקלטת כבר לא קיימת בעולם הזה

משה סעדה:  כמעט תמיד, אם אתה רוצה לאכוף את זה, אסור לך ללכת לקחת צו, כי אם תיקח צו, לא יהיה לך ראיה

משה סעדה:  תבוא עם הצו - - -     

צביקה פוגל: ההדגשה של חבר הכנסת מנסור עבאס הייתה חשובה, גם בשבילנו, שאנחנו נחדד את העניין

צביקה פוגל:  למידיות יש פה השפעה חד משמעית, והיא זאת שמפעילה את העניין

מנסור עבאס: אדוני היושב-ראש, אולי אנחנו צריכים להוסיף עוד אלמנט שקשור לסיטואציה הזאת

מנסור עבאס:  אתן דוגמה: בישוב לא רחוק מהישוב שלי בצפון, נרצח בחור לפני תקופה לא ארוכה, ואז עד שהגיעה המשטרה, אותה משפחה שממנה נרצח הבחור הזה, לא הפושעים עצמם, דאגו לקחת את כל הראיות לעצמם

מנסור עבאס:  תבין מה שיקול הדעת – יש מי שלוקח את הראיות כי הוא רוצה להעלים אותם שלא יפלילו אותו, אבל יש כאלה שרוצים לקחת את הראיה כדי להשתמש בה לעצמם

מנסור עבאס:  הם רוצים לקחת את החוק והסדר לידם

מנסור עבאס:  האם אנחנו יכולים כאן לטפל בסוגיה הזאת, מי שלוקח ראיות והוא לא גורם מוסמך?     

משה סעדה: מנסור, זאת עבירת שיבוש

משה סעדה:  אם אתה לוקח ראיות ואתה לא גורם מוסמך, זה עבירת שיבוש מהלכי משפט

משה סעדה:  זה עבירה שקיימת

משה סעדה:  אתה לא אמור לעשות דין לעצמך

מנסור עבאס: למה לא מפעילים אותה למשל במקרה הזה?     

משה סעדה: על פניו - - -  244, אתה יכול להפעיל אותה, זה עניין של שיקול דעת

משה סעדה:  כנראה לא היו ראיות שהם השמידו את הראיות

משה סעדה:  זו השמדת ראיה, יש לך עוד עבירה נוספת

סימון מושיאשוילי: - - - אתה יכול ללכת למצלמות

משה סעדה: הוא מדבר על סיטואציה - - -     

מנסור עבאס: המשטרה הולכת למצלמות ולא מוצאת את הסרטון

משה סעדה: הם החביאו את זה כדי לעשות דין לעצמם

מנסור עבאס: החביאו את זה

משה סעדה: זה עבירת שיבוש מהלכי משפט

צביקה פוגל: חבריי חברי הכנסת, מסתבר שהמשפטנים היו זריזים מאתנו ונתנו לזה איזשהו מענה, בוא ניתן להם להתייחס בבקשה

עידו בן יצחק: המציעים נתנו לזה מענה

צביקה פוגל: המציעים

עידו בן יצחק: הסעיף כבר מדבר כחלק מהעילות, מדבר על הנושא של מניעת העלמת ראיה כאחת מהעילות לחיפוש

עידו בן יצחק:  גם כל הנושא של המצלמות נועד למעשה בדיוק לטפל בסיפור הזה של מניעת העלמת ראיה

משה סעדה: מה שהוא שואל זה על העבירה

משה סעדה:  אני כבר העלמתי, עזוב את החיפוש, עכשיו מי שהעלים כבר, אז הוא עבר עבירה של השמדה או שיבוש

משה סעדה:  יש חוק העונשין, אמר את העבירות האלה

עידו בן יצחק: יש עבירות כאלה - - -     

משה סעדה: נכון

משה סעדה:  לא צריך לייצר אותם

צביקה פוגל: תודה רבה

צביקה פוגל:  סיימנו את נושא מספר אחד, אנחנו עוברים לנושא מספר שתיים, אני מקווה שנספיק אותו ב-20 הדקות שנותרו לנו

צביקה פוגל:  אנחנו מדברים על החמרת הענישה, בבקשה

מנסור עבאס: ברשותך אדוני היושב-ראש, יש עוד משהו מהותי בסעיף הזה

מנסור עבאס:  מבחינת התיעוד, שאנחנו גם צריכים מצד אחד לתת כלים למשטרה ומצד שני אנחנו צריכים גם להגן על המשטרה וגם להגן על האזרחים מפני שימוש לא הולם

מנסור עבאס:  התנאי שהשוטרים שנכנסים לבית יהיו עם תיעוד, מצלמה או משהו כזה, כתנאי לביצוע דבר כזה

מנסור עבאס:  אנחנו יכולים

צביקה פוגל: גלעד, יש התייחסות לעניין?     

גלעד בהט: ברמה הפרקטית וברמה המעשית, ברמה המעשית של הכוחות בשטח – לשוטרים, בעיקר לבלשים, כי לשוטרי סיור יש, אבל לבלשים אין מצלמות, הם לא יכולים לעבוד עם מצלמות, אחרת הם לא בלשים, זה כמו שתשים על בלש מדים, אז הוא לא בלש

גלעד בהט:  החיפושים האלה נעשים בחלק גדול מהמקרים על ידי הבלשים, בייחוד באירועים שהם אירועים בשעות הלילה, למשל, מגיע צוות בילוש, זה הצוות הראשון שמגיע למקום

גלעד בהט:  ואנחנו באיזשהו מאבק בין הצילום שיש לו נטייה להימחק מסיבות טבע כאלה ואחרות, לבין הצורך להוציא אותו

גלעד בהט:  כמובן שאם יש זמן, אנחנו נלך ונוציא צו בית משפט, שזה דרך המלך

גלעד בהט:  אם יש זמן ואנחנו רואים שאין שום חשש, נלך להוציא צו בית משפט, ואז נעשה חיפוש עם צו והכול

גלעד בהט:  כשאין זמן, כשמדובר במקרים שבהם המצלמה תיעדה את האירוע עצמו, ויש מידע או חשש שזה הולך להיעלם מסיבות כלשהם, אי אפשר לבקש שיגיעו צוות אחר

גלעד בהט:  הדבר הזה זה דברים שמסכנים

גלעד בהט:  שוב, כשיש זמן, נעשה את החיפוש עם צו, זה ברור

גלעד בהט:  לכן הדבר הזה הוא מגביל מאוד ולא נוכל לבצע אותו הלכה למעשה, אלא אם כן יש שהות ואין חשש שהראיה תיעלם, ואז זה כמובן ייעשה בדרך המלך שהיא לא לפי הסעיף הזה, אלא בדרך המלך הרגילה, כמו שאנחנו עושים את רוב החיפושים שלנו או את כל החיפושים עד היום

גלעד בהט:      רק עוד המשך קטן למשפט: יש פה שני דברים שהם טכניים, אבל דיברנו קודם עם משרד המשפטים, יש הערה כפולה של קצין משטרה, היא מופיעה גם בסעיף 5, אז צריך לתקן את זה, למחוק את אחד מהם כי זה כבר מן הסתם מופיע

גלעד בהט:  ודבר נוסף, לגבי נושא הראיות, וזה משפט שאני אומר אותו לא רק בהתייחס לחוק הזה אלא בכלל: אנחנו לא מוכנים – וזו עמדתנו לאורך כל הזמן – ששוטר יראה מולו עבירה פלילית או ראיה לעבירה פלילית ויתעלם ממנה

גלעד בהט:  המצב הזה לא יתכן

גלעד בהט:  אנחנו הגענו להסכמות בנושאים מסוימים או בחיפושים מסוימים, שראיה שלא קשורה לחיפוש תילקח ותאושר על ידי שופט – זה נכון, אבל לא יתכן ששוטר יכנס לחפש ויראה נשק, יראה גופה, יראה משהו ויתעלם מזה

גלעד בהט:  זה לא יעלה על הדעת, כי יש לזה - - -     

משה סעדה: זו עברת שיבוש

גלעד בהט: בדיוק

גלעד בהט:  להעמיד שוטר במצב כזה, זה להעמיד אותו בעמדה בלתי אפשרית

גלעד בהט:  הוא רואה עכשיו נשק, הוא רואה סמים, הוא רואה גופה, והוא אומר: סליחה, אני מתעלם

גלעד בהט:  זה לא יקרה

גלעד בהט:  זה מה שנקרא: התנגדות נחרצת בעניין הזה

גלעד בהט:  ולכן סוכם, אני לא מדבר על ההצעה הזאת, לגבי הנוסח המקורי שאם ייתפס משהו שלא קשור לאירוע הזה, הוא יילקח לבית המשפט ובית המשפט יאשר את השימוש בראייה

גלעד בהט:  אבל להתעלם – את זה אי אפשר לעשות

עידו בן יצחק: זה גם מה שהעיר ישי

צביקה פוגל: זה הכיוון שאליו אנחנו נחתור בהצעה שאנחנו נכין פה לאישור

משה סעדה: ברשותך, אדבר על החמרת הענישה

משה סעדה:  ושמעתי את נציג הפרקליטות

צביקה פוגל: אנחנו עוד לא הגענו לזה

משה סעדה: אומר משהו כללי, לא דיברתי בהתייחסות כרגע, ברשותך

משה סעדה:       נשק, ככל הידוע לי זה לא אביזר אופנה

משה סעדה:  ונשק לפעמים זה אביזר שמראה כוח, אבל בגדול נשק שקונים היום בסכומים של עשרות אלפי שקלים, נועד בסוף להרוג

משה סעדה:  לא תמיד אני יודע את מי ואת מה, אבל בסוף הוא הורג

משה סעדה:  ובית המשפט, למרות שהוא מודע לזה, ולמרות שאני יודע שהפרקליטות כבר לפני למעלה מחמש שנים דיברה על להילחם בעבירות החזקת אמל"ח, הענישה עדיין מקלה

משה סעדה:  עשיתי בגוגל חיפוש תוך כדי, אפילו לא בנבו, על בן אדם שמחזיק נשק דמוי M-16, ומחסניות וכדורים – שבעה חודשי עבירות שירות

שי פירון: ממתי זה?     

משה סעדה: 2021

משה סעדה:  לא 100 שנה

משה סעדה:  כשהעונש הוא שבע שנים, אתם מבינים את הפער הדרמטי

משה סעדה:  בכל מקום כזה, בית משפט בסוף מנמק: כי יש איש והוא מסכן והנסיבות שלו לא פשוטות

משה סעדה:  אבל בסוף יש פה עולם, באיזונים יש מצד אחד את שיח זכויות הנאשם ושיח זכויות של האזרחים לחיות ופה במקרה הזה זה האזרחים של העיר לוד

משה סעדה:  ובבית משפט הרבה פעמים, מה הוא רואה מול עיניו, ומה קורה? מגיע לדיון ואת מי הוא רואה? הוא רואה את הנאשם ואת המשפחה שלו, והוא לא רואה את כל התושבים שיאיר רואה אותם יום-יום

יאיר רביבו: אני שוקל להגיע לדיונים לפעמים

משה סעדה: ויאיר רואה את התושבים האלו יום-יום

משה סעדה:  וזה נכון גם לגבי הפרקליטות שלא תמיד רואה את נפגע העבירה, כי לפעמים נפגע העבירה הוא ערטילאי במקרה כזה

משה סעדה:  הוא היה עם אקדח, מי נפגע העבירה? המדינה? האזרחים?     

לילך וגנר: חבר הכנסת סעדה, יש את ההצעה של האייר סופט, אולי המשרד לביטחון לאומי יוכל לפרט

משה סעדה: אני רוצה להגיד משהו כללי

משה סעדה:  ואין מה לעשות, כשיש שיקול דעת לשופט, הוא בדרך כלל רואה מולו את הנאשם, והוא מקל איתו

משה סעדה:  ואגיד לכם שבעבירות אחרות שכבר קבעו עונשי מינימום, אין שיקול דעת, אני מדבר בעבירות של עבירות מין, שכולנו נגד, כולנו מגנים עבירות מין, איזה תחכום עשו בתי המשפט? נגיד יש עונש של ארבע שנים, מינימום שנתיים, חצי מינימום

משה סעדה:  אמרו את השנתיים האלה מאסר על תנאי – חסר ערך, חסר תוחלת, וזה בעבירות מין כשיש נפגע ספציפי ולפעמים הוא יושב בדיון

משה סעדה:      עכשיו פה האירוע יותר מורכב כי מדובר לכאורה שאין נפגע, הנפגע הוא ערטילאי, ובקיצור מי שמחזיק אקדח, אין מישהו שיושב באולם וממרר בבכי, אלא המדינה והאזרחים של יאיר ולכן הענישה תמיד מקלה

משה סעדה:  רק כאשר מדובר בגניבה של נשקים, שזה גם עבירה של פריצה, גם גניבה, גם החזקת אמל"ח, גם עסקה בנשק, מדובר במשהו כמו עשרה , 16 נשקים, גם אז, אז ימצו על כאילו נשק אחד

משה סעדה:  ואני זוכר את עצמי אומר לבתי משפט: תחשבו כמה עבירות בוצעו פה ותכפילו

משה סעדה:  השופטת אומרת לי: סעדה, ברצינות, ככה אתה חושב שנעשה? וברור לי שהם לא יעשו את זה, כי בסוף הם רואים את הנאשם

משה סעדה:  ואני מצפה מכם, הפרקליטות שלא פה, משרד המשפטים, ייעוץ וחקיקה – אתם הפה של תושבי העיר לוד

משה סעדה:  אתם הפה של המשטרה

משה סעדה:  הצפי שלי שלא אנחנו נבוא, שקרויזר יבוא ויעיר – אתם תבואו ותגידו

משה סעדה:  כי אתם יודעים שבית משפט לא הולך אתכם

משה סעדה:  בית משפט לא הולך אתכם

לילך וגנר: חבר הכנסת סעדה, הפרקליטות תמכה בעונשי מינימום בעבירות נשק

משה סעדה: לא הבנת

משה סעדה:  זה הגיע עכשיו מקרויזר, מיאיר, אני מצפה שזה יגיע מכם

משה סעדה:  יותר מזה, לא רק שצריך להחמיר בענישה, אלא גם צריך לייצר סיטואציה שאי אפשר לתת את הענישה במאסר על תנאי, גם לא במאסר על תנאי

משה סעדה:  אני לא ראיתי את זה בהצעת החוק

לילך וגנר: נכון, זה מה שכתוב, שהעונש לא יהיה כולו על תנאי

לילך וגנר:  אתה ראית את הוראת השעה של הנשק?     

צביקה פוגל: כן, כן, זה בדיוק מה שכתוב

משה סעדה: לא ראיתי את זה פה, אני מתנצל

לילך וגנר: זה כתוב כבר בהצעה הקיימת

משה סעדה: אולי בקיימת

משה סעדה:  בזה לא ראיתי

לילך וגנר: הפרקליטות עמדה בוועדת חוקה והסבירה למה זה כל כך חשוב בערך במילים שאתה אמרת

לילך וגנר:  כמה זה חשוב בעבירות הנשק שהנסיבות האישיות הן פחות משמעותיות מאשר בעבירות אחרות, שיש משהו ייחודי בנושא של עבירות הנשק ושכנעה את המחוקק לקבוע - - -     

משה סעדה: גלבפיש אמר מקודם שיחסית - - -     

לילך וגנר: עונש מינימום

משה סעדה: הוא דיבר שהענישה יחסית היא של שנתיים-שלוש

משה סעדה:  ואני מקריא לכם: שבעה חודשים - - -     

לילך וגנר: זה ממש לא נכון

שי פירון: עם כל הכבוד לחיפושי גוגל ולמקרה אחד - -      

משה סעדה: זה פסיקה

משה סעדה:  מקרה אחד זה פסיקה

משה סעדה:  אני אומר לך, אני מכיר גם מהעבודה - - -     

לילך וגנר: זה דמוי נשק

לילך וגנר:  אבל זה דמוי נשק

צביקה פוגל: חבר הכנסת סעדה, בוא נעצור פה

שי פירון: זה משהו אחר לחלוטין, קוראים לזה עבירה אחרה לחלוטין, זה מערב את העניין של האייר סופט, גם על זה יש הצעת חוק שבוודאי היושב-ראש- - -     

צביקה פוגל: נדון בה

שי פירון: אבל כשאתה מסתכל על העבירות שאנחנו מדברים עליהם, עבירות הנשק שבעקבותיהם גם נקבעו עבירות עונשי מינימום, מגמת הענישה היא חד משמעית הוחמרה

שי פירון:  אני אומר את זה כסנגור שרוצה ששיעור - - -     

משה סעדה: שאלתי מה מתחם הענישה

לילך וגנר: אני נתתי דוגמה בתיק של החזקת נשק וירי, רק מלפני שבועיים, בית משפט קבע מתחם של ארבע עד שש שנים

לילך וגנר:  והטיל 54 חודשים

לילך וגנר:  זה מקרה רגיל

לילך וגנר:  זה ממש מקרה רגיל - - -     

משה סעדה: עם או בלי רקע קודם?     

שי פירון: חבר הכנסת סעדה, יכול להיות שתמצא מקרה בשוליים ששלחו לתשעה חודשי עבודות שירות, זה יהיה מקרה שבשוליים, נדיר שבנדירים

שי פירון:  רוב המקרים היום, גם כשמדובר בצעיר ללא הרשעות קודמות בכלל עם הליך שיקומי, הוא יישלח לכלא

לילך וגנר: אני מציעה שהוועדה תקבל נתונים ולא נחליט על סמך חיפושים, גם לא הדוגמאות שלי וגם לא דוגמאות אחרות

לילך וגנר:  חשוב שהוועדה כשהיא מחליטה החלטות כאלה, שכל התמונה תהיה פרוסה בפניהם

משה סעדה: תביאו מתחמי ענישה

צביקה פוגל: ההצעה שלך התקבלה

צביקה פוגל:  חבר הכנסת סעדה, גם ההצעה שלך התקבלה

צביקה פוגל:  לדיון הבא נגיע עם נתונים כדי שנוכל באמת לבחון אותם

צביקה פוגל:  אנחנו נעצור פה

צביקה פוגל:  אני מבקש לומר כמה מילות סיכום

צביקה פוגל:      אנחנו ניפגש פה בעוד שבועיים להמשך דיון, ששלושת הנושאים הבאים שנדון בהם יהיו: החמרת ענישה, סמכות קנס לשוטר וחילוט

צביקה פוגל:  כל שלושת הנושאים האלה

צביקה פוגל:  בדיון הבא יש בכוונתי להקצות לו שלוש שעות, כדי שבסופו של דבר, אנחנו גם נסכם את הצעת החוק

צביקה פוגל:  כדי שנוכל באמת לצאת עם זה לשטח, השטח לא יכול לסבול דיחוי נוסף

צביקה פוגל:  כולנו פה הסכמנו על העניין הזה

שי פירון: אדוני, יהיה נוסח מעודכן לדיון לגבי החיפוש?     

צביקה פוגל: כן, יצא

צביקה פוגל:  החברים הנאמנים שלי פה, אני מבטיח לכם שהם עושים עבודה נהדרת והם יביאו לכם את החומר לקראת הדיון

צביקה פוגל:  יש לנו שבועיים להתכונן לזה

צביקה פוגל:  אבל אני מבקש: להתכונן לדיון הזה

צביקה פוגל:  אנחנו באים

צביקה פוגל:  לכל אחד יהיה פה בין שלוש לחמש דקות להציג את הטיעונים שלו כדי שנוכל לסכם את זה

צביקה פוגל:  על כולנו חלה החובה להוציא מפה הצעת חוק והצעת חוק שמשרתת את הציבור הכי טוב

צביקה פוגל:  גם את הציבור של יאיר, גם את הציבור של מנסור עבאס כמייצגים, וככה אנחנו נעשה את זה בצורה הטובה ביותר

צביקה פוגל:       תודה רבה לכם על ההכנה, ניפגש בעוד שבועיים